
Богата, вълнуваща и ползотворна 2022-ра година за Бургаската опера


След блестящите финални акорди на творческата 2022-ра година – с Коледния концерт под палката на маестро Йордан Дафов /на 22 декември/, преди годишния отпуск за целия състав – през целия м, януари, на прага на откриването на творческата 2023-та година а Държавна опера – Бургас.
С няколко щрихи, които не претендират за изчерпателност, а са по-скоро емоционален римейк на свръхнаситената година, припомняме най-запомнящите се моменти от изминалата 2022-ра година на нашите верни почитатели, които бяха неизменен спътник в един творчески процес. А той е  винаги е двустранен – публиката съпреживяваше изкуството и даваше своята позитивна обратна връзка – на нашите концертни прояви, балетни и оперни спектакли. Аудиторията на подобни прояви винаги е коректив. И крайният резултат от един творчески продукт е напълно незавършен без нея. 
Изминаващата година би могла да се определи – напълно обективно, като особено успешна – за целия многолюден екип на Държавна опера – Бургас: ръководство, арстисти, административни и технически служби.
Обръщаме се с благодарност към хората, които продължиха да подкрепят изявите на творческите състави на Бургаската опера и да бъдат интелигентно и емоционално присъствие на  културните прояви с висока естетическа стойност. 

· [bookmark: _GoBack]Първото събитие за 2022 година, след годишния отпуск на артистичните състави на Бургаската опера, бе на 8‐и февруари –  концертът "Вокален бутик", с участието на солистите на Държавна опера – Бургас: сопраните Людмила Михайлова, Мария Цветкова‐Маджарова и Нона Кръстникова, мецосопраното Йоана Кадийска, тенорът Яни Николов, баритоните Бранимир Недков и Йордан Христозов, басът Диман Панчев,  пианистките Илиана Тодорова и Мира Искърова, както и Мая Желязкова – флейта, които изпълниха музика от Жорж Бизе, Жул Масне, Франсис Пуленк, Габриел Форе, Морис Равел, Камий Сен-Санс, Шарл Гуно и други френски композитори.

За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/iziskanost-fines-kontserta-frenska-muzika-vokalen-butik

https://operabourgas.com/bg/media/novini/iziskan-vokalen-butiy-nachaloto-noviya-sezon

· На 10-и февруари залата на Бургаската опера бе пълна на допустимия капацитет от 50% /поради пандемичните мерки тогава/ на концерта на Бургаската опера е подготвила изключително преживяване за ценителите – именитите млади пианисти Хасан и Ибрахим Игнатови, които имат многобройни международни изяви и са носители на редица награди от престижни конкурсни форуми в България и чужбина. Оркестърът на Държавна опера – Бургас  партнира на двамата талантливи пианисти под палката на маестро Йордан Дафов, носител на наградата "Златен век" на Министерството на културата. Уважаваният диригент е сред изявените дейци, отличени за приноса си в развитието на културата и утвърждаването на националната идентичност. Концертмайстор на оркестъра на Бургаската опера на концерта бе Ваня Златева.
В програмата прозвучаха: Концерт за пиано и оркестър №2 в до минор, оп.18 от Сергей Рахманинов. Клавирното произведение носи на своя автор заслужен успех и с право е признато за  най-добрия руски концерт за пиано и оркестър след Концерта на Чайковски в си-бемол минор и Концерт за пиано и оркестър №5 в Ми бемол мажор, оп. 73 от Лудвиг ван Бетовен. 
За концерта – подробна информация, снимки и видео – в официалния сайт на Държавна опера – Бургас:
https://operabourgas.com/bg/media/novini/imenitite-pianisti-hasan-ibrahim-ignatovi-sviryat-burgas
https://operabourgas.com/bg/media/novini/bratyata-hasan-ibrahim-ignatovi-izklyuchitelen-uspeh-burgas
· В съботната утрин на 12-и февруари в залата на Операта бе разказана една от най‐обичаните приказки – за Снежанка, красивото момиче с бяло като сняг лице и коси, черни като абанос, за нейните верни приятели –  седемте джуджета, злата мащеха и Принца – спасител.Децата и техните родители проследиха с вълнение историята, разказана чрез средствата на музикално‐сценичното изкуство от артистите на Държавна опера - Бургас. Детският музикален спектакъл се играе с очакван успех на бургаска сцена, както и на гостувания в други градове, като през 2020 година бе отбелязано 50‐то юбилейно представление на мюзикъла за деца от Атанас Косев, пои режисура на Дарина Главанакова-Бакърджиева. Сценография е на Иван Токаджиева, танците са дело на Галина Калчева, помощник-режисьори са Лина Пеева и Петър Тихолов, в ролите: Снежанка – Шмилена Султанова, Царица – Дарина Запрявноа, Принц и Огледало– Милен Динолов, Разказвач – Бранимир Недков, Калина, Попова, Мирослав Димитров, Александър Перпериев, Весела Апостолова, Петър Тихолов, София Ловдиева, Мария Добрева. В постановката участват и артисти от балетния състав на Бургасиата опера. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-snezhanka-sedemte-dzhudzheta-zaradvaha

· След успешния старт на новата календарна година за творческите състави на Бургаската опера, третото събитие в календара на бургаския културен институт също донесе на публиката силни емоции – операта „Трубадур“ от Джузепе Верди – на 15-и февруари в залата на Опера Бургас. Под палката на маестро Иван Кожухаров, великолепните солисти, оркестър, хор и балет на Бургаската опера пресътворуха — в разтърсваща емоция и естетично-визуална завършеност, една тъжна приказка — за повелите на родовата памет, за оковите на отмъщението, за трагичния край на едно силно — като интензитет, и белязано с красота и извисеност човешко чувство, носещо бремето на проклятието. Присъстващите в залата на Операта се потопуха в динамиката на съдбовната линия на героите, обсебваща сетивата и носеща послания отвъд времето. В драматичната роля на трубадура Манрико, публиката имаше удоволствието да види и слуша тенора Даниел Дамянов, който, освен на Бургаската опера, е солист и на Софийската опера и балет. Като Леонора бургаската публика имаше привилегията да се наслади на великолепното драматично сопрано Йоана Железчева. В ролята на противоречивата драматична фигура на граф Ди Луна бе именития баритон Марян Йованоски, който изгражда образа не само с артистична подплатеност, но и с помощта на великолепна вокална техника и красив богат тембър. Даниела Дякова, влезе в ролята на Азучена – коронна роля за превъзходното мецосопрано, Като Ферандо, началник на дворцовата стража, бе чудесният бас Делян Славов. Kaто Инес, доверената приятелка на Леонора, на сцената излезе мецосопраното Лина Пеева, която е и помощник-режисьор на постановката. Руиц бе Любомир Тодоров, в образа на Стария циганин влезе Николай Николов, Вестител беше Милен Динолов. В мащабния спектакъл вземат участие оркестърът, хорът и балетът на Държавна опера – Бургас. Впечатляващата режисура и сценографията, съдържаща семиотични елементи, както и красивите костюми, напълно в духа на представяната епоха, са дело на Иван Савов. Диригент на хоровия състав – основен участник в развитието на драматизма на сценичното действие, е Невена Михайлова. Пластиката е на Галина Калчева. Концертмайстор е Ваня Златева, помощник-режисьори на постановката са Лина Пеева и Петър Тихолов, субтитрите са дело на Сребрина Славова.

За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-trubadur-velikolepen-artistichen-kast-dirigent-vtornik
https://operabourgas.com/bg/media/novini/-trubadur-zvezden-sastav-burgas
· Чрез средствата на изящното танцово изкуство, на 18-и февруари артистите от балетната трупа на Бургаската опера разказаха отново историята на Маша, приключенията й във вълшебния свят на сънищата и приказната метаморфоза, превърнала Лешникотрошачката в принц, с когото преживяват чудни приключения. Балетната постановка на проф. Хикмет Мехмедов по гениалната музика на П. И. Чайковски – „Лешникотрошачката“, е еманация на най-доброто от класическата школа, добавяйки мекота, финес и вкус към детайлите,  които изграждат изящната цялостна визия.Освен солистите и ансамбъла на балета на Държавна опера – Бургас, в сценичната феерия взеха отново участие и възпитаници от Детски балетен театър “Капка“. Приказната сценография и изящните костюми са създадени от художника Радостин Чомаков, репетитор на постановката е Галина Калчева,  помощник-режисьор  – Петър Тихолов. Красивата история за Маша и Принца пресъздадоха солистите: Маша и Лешникотрошачката бяха Емона Георгиева /блестящ дебют в ролята/ и Теодор Цаков. Като Черната кралица публиката видя Яна Бердута, В образа на Дроселмайер влезе Светлан Николов, Фриц бе отново Александра Раева от Детски балетен театър „Капка“ – талантливата Алекс направи успешен дебют в ролята през м. декември 2021г. на сцената на Бургаската опера. Приятелки на Маша бяха: Ива Овчарова и Натали Иванова, Майката на Маша – Анелия Иванова. В атрактивните ансамбли участваха: Испански танц – Лая Рамон и Кирил Филипов, Индийски танц – Елена Георгиева, Бианка-Хелън Джованели и Стоян Фъртунов, Китайски танц – Даниела Туртуманова-Стоянова и Даниел Тичков, Руски танц – Ивана Фиалковска, Мария Габарова, Патрисия Соарес и Стефан Типиков, Розов валс – Анелия Иванова, Натали Иванова, Лая Рамон, Даниела Туртуманова-Стоянова, Даниел Тичков, Кирил Филипов, Стоян Фъртунов, Стефан Типиков, „Снежинки“ -  солистки: Лая Рамон и Натали Иванова.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-leshnikotroshachkata-burgaska-stsena
https://operabourgas.com/bg/media/novini/chudesna-leshnikotroshachka-operata
· В слънчевата съботна сутрин на 18 февруари музикалният спектакъл "Макс и Мориц", по музика на Александър Йосифов и режисура на доц. д‐р Александър Текелиев, създаде истински празник за децата и техните придружители в залата на Бургаската опера. Както винаги, двамата палавници Макс и Мориц, известни от обичаната книжка на Вилхелм Буш, забавляваха и малки, и голени със своите знаменити бели, за които - логично и според каноните на поуката, получават заслужен урок. Неписана максима е, че най‐добрата атестация за артистите, представили спектакъл за деца, е искрената радост на най‐малките зрители, които спонтанно поискаха да се снимат на сцената с любимите си герои, разглеждаха с любопитство декорите и реквизита и със сигурност са вече покорени от вълшебството на изкуството. И ще дойдат отново, и отново в Храма на музиката. Усмихнати след днешното представление на "Макс и Мориц" бяха и артисти, и деца, и родители - в синхрон с топлото слънчево февруарско време. Сценографията на „Макс и Мориц“ е на Иван Токаджиев, костюмите – на Анна-Мария Токаджиева, танците са дело на Галина Калчева, помощник-режисьори – Лина Пеева и Петър Тихолов. В ролите бяха: Стефка Христозова, Весела Апостолова, Бранимир Недков, Лина Пеева, Диман Панчев, Петър Тихолов, Мирослав Димитров, участваха и артисти от балета на Бургаската опера. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/radost-detsata-maks-morits-operata
· Богатата февруарска програма на Държавна опера – Бургас продължи с едно атрактивно заглавие, което винаги е било представяно с очакван успех – комичната опера от Жак Офенбах „Хубавата Елена“. Спектакълът, който винаги гарантира динамичен сюжет, пищни декори, костюми и реквизит, както и поводи за искрен смях, бе на 24-ти февруари в залата на Бургаската опера. Всички участници в атрактивната постановка показаха високо ниво на интерпретаторското изкуство и представиха по най-добрия начин качествата на постановката, характерна с иновативни похвати, елементи на препратки към съвремието и интелигентен хумор. Представлението е впечатляващо с достоверността в предаването на атмосферата на историческите времена, с пищното разточителство на празниците в древните храмове, философията на жертвоприношенията и въздействието на идеята за боговете, които се намесват в човешките отношения. Красивите декори, характерни костюми и всеки един детайл от постановката, издържани изцяло в древногръцки стил, пренесоха присъстващите в залата на Операта във времето преди Троянската война. Зад диригентския пулт бе Цанислав Петков, концертмайстор - Христо Белчев.  За пореден път публиката оцени достойнствата на режисурата на доц. д-р. Александър Текелиев, сценографията на Борис Стойнов, великолепните костюми  на Цветанка Петкова-Стойнова и хореографията на покойния Гриша Роглев.
В образа на Хубавата Елена, царицата на Спарта и съпругата на Менелай, отново се превъплъти  харизматичното мецосопрано Йоана Кадийска. Младата оперна певица е олицетворение на образа, който представя – с финес, вокално и актьорско майсторство. Лирични нюанси и топлота в тембъра, майсторски изградена динамика и артистизъм са характерни за младия тенор Яни Николов – в ролята на Парис, син на царя на Троя Приам. Баритонът Йордан Христозов излезе на сцената като Менелай, цар на Спарта, като представи гротесковия образ на измамения съпруг с много чувство за хумор.
В древните времена от началото на Троянската война ни пренесиха и другите главни герои: в ролята на забавния Калхас, върховвен жрец на Зевс - басът Диман Панчев, в ролята на Меркурий, бог-вестител, - Мирослав Димитров, Калина Попова бв е образа на Юнона, покровителка на брака и семейството. Лина Пеевасе представи като Венера, богинята на любовта, Полина Бахчеванова беше Минерва, богиня на мъдростта, науката, занаятите и войната, Бранимир Недков, баритон, влезе в ролята на Агамемнон, Цар на царете. В ролята на Орест, син на Агамемнон бе контратенорът Димитър Арнаудов. Басът Костадин Мечков се представя като Ахил, тесалийски герой, цар на Фтиотис, Милен Динолов и Любомир Тодоров бяха Аякс I – цар на Саламис, и Аякс II – цар на Локрианс, Николай Николов – Филоком, слуга на Калхас,  Стефка Христозова – прислужница на Елена. 
В постановка на комичната опера „Хубавата Елена“ взеха участие и артистичните състави на оркестъра, хоровия състав /с хормайстор Невена Михайлова/ и балета на Бургаската опера /с репетитор Галина Калчева/, помощник-режисьор - Петър Тихолов.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/dinamika-pishtnost-hubavata-elena-chetvartak
https://operabourgas.com/bg/media/novini/chudesno-nastroenie-operata-hubavata-elena
· Усмихнати лица - и на деца, и на родители, искрящи от радост детски очи, искрени реакции и аплодисменти, спонтанно изразено желание за снимка с любимите герои - това е смисълът на изкуството, създадено и посветено с много обич на най‐малките! Всичко от това, даже повече, тъй като няма как думите да опишат пълноценно емоцията, го имаше в залата на Операта в съботната утрин на 25-и февруари със спектакъла "Пинокио", по красивата и запомняща се рефрените си музика на Александър Йосифов, великолепната сценография, смайващи костюми и шеметна режисура - Денис Иванов. Децата проследиха със затаен дъх историята на малкото дървено човече с дълъг нос - заради изречените лъжи, и неговите приятели Пулчинела, Арлекин и Карабонера, добрата и справедлива Синя фея, която не само сбъдва желания, но и учи на важни житейски максими, подлите Лисана и Котаран, Чичо Монти, чието сурово сърце се разтопява от една добра дума, Съдията, Доктора, Бармана и, разбира се - Татко Карло, който, макар и беден, обича безкрайно Пинокио и желае щастливото му бъдеще.В края Доброто, както е редно в приказките, възтържествува. Солисти бяха: Бранимир Недков, Стефка Христозова, Петър Тихолов, Лина Пеева, Мирослав Димитров, Диман Панчев, Милен Динолов, Весела Апостолова, Иван Грозев, Александър Перпериев. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-pinokio-golyam-uspeh-operata
Програмата за м. март започна с два тържествени концерта, посветени на 3-ти март, национален празник на Република България. Първото събитие бе Тържественият симфоничен концерт, на който ще прозвучаха произведения от Лудвиг ван Бетовен, П. И. Чайковски, В. А. Моцарт, Георг Фридрих Хендел, Джузепе Верди и Веселин Стоянов, под палката на маестро Йордан Дафов - на 2-ри март в залата на Операта. Солист беше световнопризнатият виолончелист Атанас Кръстев, който изпълни "Вариации на тема рококо" за виолончело и оркестър, оп. 33 от П. И. Чайковски. В празничната програма на 2-ри март прозвучаха още: Увертюра „Егмонт“ от Лудвиг ван Бетовен, „Алилуя“ из ораторията „Месия“ от Георг Фридрих Хендел, „Dies Irae” и „Lacrimosa” из „Реквием“ от В. А. Моцарт, Хор на евреите /“Va, pensiero”/ oт операта „Набуко“ от Джузепе Верди, „Наздравица“ из операта „Травиата“ от Верди, със солисти Мария Цветкова-Маджарова – сопран и Яни Николов – тенор, и „Празнична увертюра“ от Веселин Стоянов. В мащабната концертна програма участваха съставите на оркестъра и хора на Държавна опера – Бургас, диригент на хоровия състав – Невена Михайлова, концертмайстор – Ваня Златева, на която преди концерта тържествено бе връчено най-високото отличие на Съюза на българските музикални и танцови дейци „Кристално огърлие“. 
Втората концертна проява, посветена на националния празник, бе Вокалният камерен концерт – на 4-ти март, с участието на солистите на Бургаската опера: Людмила Михайлова – сопран, Мария Цветкова-Маджарова – сопран, Нона Кръстникова – сопран, Шмилена Султанова – сопран, Йоана Кадийска – мецосопран, Яни Николов  – тенор, Бранимир Недков  – баритон, Йордан Христозов  – баритон, Диман Панчев – бас, Костадин Мечков – бас. На рояла беше Илиана Тодорова. В програмата прозвучаха произведения от български композитори.
И двете събития на Бургаската опера бяха включени в официалната програма на Община Бургас по повод Националния празник.  
За концертните прояви – в официалния сайт на Бургаската опера:
https://operabourgas.com/bg/media/novini/burgaskata-opera-kontserta-posveteni-treti-mart
https://operabourgas.com/bg/media/novini/praznichna-mashtabnost-tarzhestveniya-kontsert-operata
https://operabourgas.com/bg/media/novini/proizvedeniya-balgarski-kompozitori-zvuchaha-operata
· В съботната утрин на 5‐и март артистите на Държавна опера — Бургас заведоха децата в един чуден, цветен, фантазен, вълнуващ свят. И малки, и големи, присъствали на мюзикъла от Александър Йосифов "Алиса в страната на чудесата", се озоваха в необичайно пространство, където, както подобава на приказна реалност, обитават също причудливи създания - хитроумен чаровен Заек с китара, пеещ фалшиво, Червен котарак с арсенал от забавни номера, Шапкар, които все не успява да измайстори капелите за капризната и коварна Царица Купа, която организира придворни балове и балонада /състезание с балони/, Принц Сърце - благ и творящ добри дела, говорещи и танцуващи карти за игра, пъргави светкавици и всякакви други създания, които говорят на странни езици - наобратно или с представка "пи" пред всяка сричка... Децата разбраха, че в Страната на чудесата се задават странни въпроси и се получават още по-странни отговори, героите се замесват в необичайни ситуации с поучителен характер. В този свят, който е занимателна метафора на реалния живот, се пие аристократичен чай с гатанки и филийки с течен шоколад. В чудната приказка героите издирват изчезнали малинови банички, и, разбира се, в края на историята побеждават благородството и добротата, а на финала всички са щастливи. Забавата и спонтанните усмивки на децата и техните родители бяха видими. Сполучливият начин на интеракция с публиката от страна на артистите бе оценен с букет от искрени усмивки и спонтанни аплодисменти, а в края на спектакъла деца излязоха с цветя на сцената - за любимите си герои. Обещаната и подготвена от самата Алиса /Весела Апостолова/ томбола зарадва спечелилите деца с фигурки на героите и книжки приказката за Алиса. Солистите, сътворили за пореден път празнично настроение на сцената на Бургаската опера, вдъхнали живот на забавния и поучителен спектакъл по чудесната музика на Александър Йосифов, бяха: Весела Апостолова, Бранимир Недков, Мирослав Димитров, Петър Тихолов, Лина Пеева, Милен Динолов.
Режисьор на постановката е Дарина Главанакова-Бакърджиева, танците са дело на Галина Калчева. В спектакъла, игран над 100 пъти с голям успех, взеха участие и артисти от балетния състав на Държавна опера — Бургас. В края на съботното представление с многобройна публика - отново, децата се наредиха за снимка с любимите си приказни герои.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-alisa-zaredi-malki-golemi-nastroenie-sabota
· В мразовитата утрин на 12-и март в залата на Бургаската опера беше представен спектакълът, който дава възможност както за преживяване на забавни моменти, така и за поучителни изводи – „Четиримата близнаци“. Музикалната комедия от Георги Костов, сътворена по либрето на Панчо Панчев, представлява история за четирима братя близнаци от село Близнаково, които харесват хубавицата Бонка /в изпълнение на чаровната Весела Апостолова/ – добро и възпитано момиче, на което се налага да избере жених между четиримата братя. Присъстващите в залата се докоснаха до сценичната магия, в която артистите представиха занимателната и поучителна история, в която изводът е, че истинските чувства са неподвластни на обстоятелствата, не увяхват, напротив, засилват се с времето, а изборът на сърцето се определя от „кантара“, който отмерва доброто, грижата, мисълта и съпричастността. Весела Апостолова се превъплъти и в ролята на Бончо /предрешена като момче – в изпълнение на тайната мисия – да отсъди кой от четиримата братя е искрен към нея и кой колко „струва“ като човек/. Четиримата братя, синове на чорбаджи Петко - Белчо, Пъстрьо, Черньо и Желчо, бяха представени от талантливия Бранимир Недков, който успя да бъде различен и въздействащ във всеки един от образите, коренно различни като психология и поведение. В ролята на стрина Гена беше Лина Пеева, която се представи в ролята с хумористичен подход и усет към детайлите, характерни за „онова старо време“. Като чорбаджи Петко на сцената се представи Диман Панчев – вдъхвайки респект и тежестта на бащината повеля, която за времето си е била закон. В ролята на бабата – странница, която разказва приказни истории, видяхме Росица Видева. Тя беше в образа на достолепна разказвачка на чудната приказка, която завършва с дружна веселба, когато двамата млади – Бонка и Желчо, един от близнаците, който запазва чувствата си и подчинява действията си на доброто, се вземат и вдигат чудна сватба. Диригент‐постановчик на музикалната комедия „Четиримата близнаци” е Йордан Дафов, постановката е дело на доц. д-р Александър Текелиев, режисурата е на Дарина Главанакова-Бакърджиева, помощник-режисьори са Лина Пеева и Петър Тихолов, сценографията е на Иван Токаджиев, художник на костюмите – Анна Токаджиева, танците – на Галина Калчева, концертмайстор – Йордан Ковачев. В постановката участва и балетният състав на Държавна опера – Бургас – който допълни патриархалната картина и забавно действие.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/pouka-chetirimata-bliznatsi-sabota
· Едно от най-изпълняваните оперни заглавия – Вердиевата „Травиата“ беше акцент в мартенската програма на Държавна опера - Бургас.Под палката на именития маестро Славил Димитров - гост, на сцената на Бургаската опета на 17-и март излезе очарователната Илина Михайлова, сопран /гост/– в ролята на Виолета Валери. Сопраното с многобройни изяви на наша и международна сцена е добре позната на Бургаската публика. Илина Михайлова бе фамозна и незабравима Розина в иновативната постановка на операта "Севилският бръснар" от Джоакино Росини по режисура на доц. д-р Александър Текелиев, чиято премиера беше на 8-и октомври 2021 г. в Бургаската опера. Нейното многостранно артистично амплоа се представи в различен аспект в образа на Виолета Валери, разкъсвана от драматични страсти с трагичен оттенък. За да разкажат вечната трагична история за клопките и съдбовните предизвикателства на любовта, на сцената на Операта излязоха великолепни артисти.В ролята на Алфред Жермон бе друг именит български певец - тенорът Михайл Михайлов – гост. Като Жорж Жермон на 17-и март на бургаска сцена излезе баритонът, който има богат сценичен опит в различни по стил и темперамент роли - Александър Крунев. Харизматичното мецосопрано Йоана Кадийска влезе в образа на Флора Бервоа, приятелка на Виолета Валери, с която блестят в светските среди на Париж в средата на XIX век. Басът Костадин Мечков бе Барон Дюфол, баритонът Бранимир Недков – Маркиз д’Обини, Дарина Запрянова – Анина, Милен Динолов – Виконт Гастон дьо Леторие, Диман Панчев– Доктор Гренвил, Мирослав Димитров – Жозеф и Николай Николов – Слуга на Флора.
Великолепната режисура на „Травиата“ е на доц. д-р Александър Текелиев и съчетава оригинални похвати и нестандартен подход към изграждането на образите в драматичния сюжет по романа на Александър Дюма – син „La Dame aux Camélias“ /„Дамата с камелиите“/. Атрактивна и съдържаща иносказателен заряд е сценографията на Каталин Арборе /Румъния/, в която се използват огледалните образи – като символика на метаморфозите в човешката душа и единството на светлото и тъмното начало в цялостния облик на една личност. Арборе е и автор на красивите сценични костюми на постановката „Травиата“. Диригент на хоровия състав, на който е отредена важна роля в цялостното развитие на сюжетното действие, е Невена Михайлова, концертмайстор - Христо Белчев. Хореографията е дело на Галина Калчева, помощник-режисьор на постановката е Лина Пеева. В атрактивния спектакъл взеха участие артистичните състави на оркестър, хор и балет на Държавна опера – Бургас.
„Травиата“ е опера, която всеки меломан би трябвало да е гледал в няколко сценични версии – за да открие, чрез собствения си вкус и сетивност към изкуството, тази, която импонира на неговите критерии – и като естетика, и като визия, и като начин на предаване на вечните послания на класиката в един осъвременен вид, в който резонират актуалните въпроси на днешния ден. Определено постановката на Бургаската опера е една ръкавица на предизвикателство, хвърлена към рутината и схоластиката в интерпретацията на вечната тема за любовта, неподвластна на предразсъдъчни понятия и натиска на конюнктурата, на пропаданията на душата, на търсенето на утеха във взаимността. И най-вече – апотеоз на Красотата, в нейните най-възвишени измерения. И обединител на всички послания на "Травиата" - вечната музика на гения Джузепе Верди!
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-traviata-blestyashti-gost-solisti-dirigent-17-mart
https://operabourgas.com/bg/media/novini/velikolepen-spektakal-traviata-chetvartak
· Бургаските деца се забавляваха отново с "Патиланци“ в съботната утрин на 19‐и март. Пореден успешен спектакъл на мюзикъла за деца от Александър Йосифов по книгата на Ран Босилек "Патиланско царство", либрето - Банчо Банов, сътвориха артистите и съпричастната публика в залата на Бургаската опера. И децата, и техните родители съпреживяха веселите истории на Баба Цоцолана, Патиланчо и патиланската дружина – Гана, Дана, Ганчо и Данчо, в комплект с умното куче, които открива всичко загубено и скрито по следа – Тигър. Занимателните пакостливи истории, с които ние, възрастните, сме израснали, и които вълнуват и забавляват и съвременните деца, се редуваха, заедно със забавните действия на героите, които, съвместно с кучето Тигър, създадоха суматоха, която завърши с щастлив за всички край. В приключенията на Патиланчо и неговата патиланска свита участваха и чичо Гого, който в стремежа си да помогне, предизвиква още по-голяма бъркотия. Наложи се Патиланчо да се престори на болен, за да остане при баба си и да изкупи белите, които е сторил, с помощта на верните си приятели. На финала умното куче Тигър се оказва герой – намира загубената чанта на Баба Цоцолана, с цялата й пенсия в нея /скрита от патиланците с благородна цел/. Така Тигър получи заслужено право да остане вкъщи, а Баба Цоцолана бе провъзгласена за пълноправен член на дружината от патиланчовци. И от Баба Цоцолана се "преквалифицира" в Баба Патилана. Всички артисти, макар от близо година да не бяха играли представлението, бяха сигурни, свежи, забавни и играха с нескрито удоволствие. Публиката го оцени и възнагради с аплодисменти и смях по време на действието. И децата, и възрастните в Зала Опера се забавляваха от сърце! 
Диригент-постановчик на веселия детски спекаткъл е Йордан Дафов, режисурата е на Дарина Главанакова-Бакърджиева, сценографията – на Иван Токаджиев, танците са дело на Галина Калчева, помощник-режисьори – Лина Пеева и Петър Тихолов.
Децата и придружаващите ги техни родители и близки забавляваха: Магдалена Георгиева – като Баба Цоцолана, провъзгласена за Баба Патилана, Дарина Запрянова – в ролята на леля Станислава, която прави вкусни торти, Петър Тихолов – като Чичо Гого, бръснарят, чието хоби да свири една и съща мелодия на китара, Чичо Страти – Александър Перпериев, Патилачно – Бранимир Недков, Весела Апостолова – Дана, Мария Добрева – Гана, Милен Динолов – Данчо, Мирослав Димитров – Ганчо. В мюзикъла взеха участие артисти от балета на Държавна опера – Бургас и, разбира се, със специалното участие на кучето с висок коефициент на интелигентност Лора - в ролята на Тигър.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/buket-usmivki-malki-golemi-patilantsi-sabota
· На 24‐ти март на сцената на Бургаската опера оживя историята за драматични отношения, греховни желания, белязани от пътя към болезнено осъзнаване – под натиска на повелите на обществения морал, с операта "Бал с маски" от Джузепе Верди. Публиката стана свидетел на заплитането на съдбовни възли и разплитането на човешки съдби. Понятието "маска" придоби нова смислова наситеност със социално звучене в последните три години. А изкуството е антипод на нелицеприятните житейски факти, макар че ги отразява и трансформира...За щастие, надяваме се, вече да сме се завърнали към нормалността. Оперното произведение на Верди съдържа типичните за сценичното музикално изкуство тайнства, заговори, вътрешни борби, стремеж към изкупление – всичко това, вплетено в красив музикален разказ за силата на чувствата, за съдбовността на срещи, отношения, раздели. Постановката на Вердиевата опера, посредством иновативните режисьорски решения на доц. д-р Александър Текелиев, разгърае драматичния си блясък на сцената на Операта. Спектакълът е аналог на житейския бал с маски, в който се съдържа целият спектър от емоции и чувства – разкъсващи съмнения, предателски тежнения, водовъртеж от страсти, чиста любов, белязана с обреченост, драматични развръзки... Диригент на „Бал с маски“ бе маестро Иван Кожухаров, диригент на хоровия състав – Невена Михайлова, концертмайстор – Христо Белчев, помощник-режисьор – Лина Пеева. 
Великолепен бе артистичният каст: гостът Валерий Георгиев влезе в ролята на благородния Рикардо, оперната прима Йоана Железчева се превъплъти в образа на Амелия – разкъсващата се между любовта и дълга, именитият баритон Марян Йованоски беше честолюбивият Ренато, сопраното Емилия, гост, влезе в ролята на Оскар, блестящото мецосопрано Даниела Дякова бе мистериозната и респектираща гадателка Улрика. Като двамата заговорници бургаската публика видя басите Делян Славов - като Самуел, и Диман Панчев - Том. Баритонът Бранимир Недков бе Силвано, Любомир Тодоров - Главният съдия, а Милен Динолов – като слугата на Амелия.
Драматичният сюжет на „Бал с маски“ влита изграждането на запомнящи се образи, които в синхрон с оркестър, хор и балет доставиха не само естетическа наслада, но и предизвикаха размисъл…
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/krasiva-muzika-silni-strasti-bal-maski
https://operabourgas.com/bg/media/novini/spektar-emotsii-bal-maski-operata
· В първия топъл ден, в който пролетта най‐после напомни за себе си – 25 март, имаше множество усмихнати лица в залата на Държавна опера - Бургас - и на деца, и на родители, и на артисти. Поводът бе поредното успешно представление на мюзикъла за деца от Александър Йосифов "Пинокио", режисура, сценография, костюми и пластика - Денис Иванов. Децата проследиха чудните приключения на малкото дървено човече с дълъг нос, но с добро сърце и бяха потопени във вълшебната реалност на приказката, която разкри пред тях не само красота и среща със занимателни герои, но и задължителната поука, поднесена ненатрапчиво и с финес. В ролите - с огромно удоволствие, което бе осезаемо, влязоха: Бранимир Недков - като Пинокио, Стефка Христозова - в образа на Синята фея, която не само сбъдва желания, но и учи на добро и съпричастност; Петър Тихолов - като Татко Карло /Джепето/, Магдалена Георгиева - подлата хитрушана Лисана, Мирослав Димитров - Котаран, съратник в нейните разбойничества; Диман Панчев - в образите на Чичо Монти, Съдията и Доктора; веселите приятели от цирковата трупа: Милен Динолов - Арлекин, Весела Апостолова - Пулчинела, Иван Грозев - като Карабинера; Александър Перпериев - Барман, агент под прикритие с тайна мисия. След спектакъла децата се качиха на сцената да се снимат с любимите герои - със сигурност досегът с изкуството ще им даде много - и като емоция, и като естетика, и като образователен елемент в цялостното им развитие.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-pinokio-operata-usmihna-detsa-roditeli-artisti
· За почитателите на изящното балетно изкуство Държавна опера – Бургас бе подготвила вълнуваща изненада на 29-и март в залата на Операта. Балетът по музика на Сергей Прокофиев „Пепеляшка“ пренесе публиката  в приказния свят на Шарл Перо, любимият разказвач на вълшебни истории, съдържащи не само красиви чародейства, но и зареждащи с вяра в Доброто начало и упование във вездесъщата сила на Справедливостта. Сюжетът на приказната история е режисиран от проф. Хикмет Мехмедов. Балетният спектакъл е поредната атестация за проникновеното виждане на постановчика, за философското обагряне – с дълбочина,  емоционален колорит и смислова аргументация, на изградените образи, за търсене и постигане на екстремни нива на естетическо внушение, за изискан подход към детайлите, които се вплитат в цялостната картина на една завършена красота. Възстановката на постановката е дело на Галина Калчева, която е и репетитор на балетния състав към Бургаската опера, асистент-режисьор е Петър Тихолов.
В ролите на приказния сюжет, по музика на Сергей Прокофиев бургаската публика имаше удоволствието да види: Даниела Туртуманова, която дебютира блестящо в ролята на Пепеляшка, Емил Йорданов, премиер-солист на Софийската опера и балет и на Бургаската опера, в ролята на Принца. Като Феята на сцената във вторник се представи Анелия Иванова. В образите на сестрите на Пепеляшка дебютираха – също впечатляващо: Емона Георгиева и Натали Иванова. Като Мащехата се представи Елена Георгиева /също успешен дебют/. В ролята, на Учителя по танци, също дебютна за него, влезе Теодор Цаков. Дебют в образа на Шивача направи и премиер-балетистът Даниел Тичков. Бащата на Пепеляшка бе Светлан Николов. Като Шивачки се представиха Яна Бердута и Ива Овчарова. В образите на приятели на принца влязоха: Теодор Цаков, Даниел Тичков, Стефан Типиков, Кирил Филипов. Във фееричния Валс-мазурка участват като солисти: Яна Бердута, Ива Овчарова, Ивана Фиалковска, Събина Косева, Теодор Цаков, Даниел Тичков, Стефан Типиков. В красивата балетна феерия взеха участие  артисти от ансамбъла на Държавна опера – Бургас и възпитаници на балетните паралелки на Националното училище за музикални и сценични изкуства „Проф. Панчо Владигеров“ – Бургас.
Постановката на „Пепеляшка“ има  сантиментална стойност за почитателите на ненадминатия сценограф и художник Борис Стойнов, който за съжаление вече не е между нас. Неговото невидимо присъствие остава на сцената – чрез приказните декори, сред които се играе балетната постановка. Атрактивните костюми на балерините са дело на неговата съпругата, също покойната Цветанка Петкова-Стойнова,  и, както винаги, се отличават с премерена пищност, изящна и прецизна ръчна изработка на всеки детайл и характерен разпознаваем стил, носител на творческото амплоа на създателя си.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-pepelyashka-zavrashta-burgaska-stsena

https://operabourgas.com/bg/media/novini/blestyashto-zavrashtane-pepelyashka

· На 31-ви март в залата на Държавна Опера Бургас на публиката се предостави възможността да съпреживее отново вечната история за внезапно пламнала страст, отблъскване, емоционална реабилитация, сблъсък на два свята, които неудържимо се привличат, а опустошителните чувства ги унищожават – с операта "Кармен" от Жорж Бизе. Драматичният сюжет на една от най-популярните опери в световен мащаб винаги звучи актуално. Независимо от епохата, в която живеят, хората неизменно носят идентични чувства, стремления, а отношенията им са базирани на общочовешки норми, които са неподвластни на времето. Операта се е превърнала в емблематична – не само заради красивата музика на Жорж Бизе, характерна с изящна мелодична линия, както и музикалните мотиви, които са придобили самостоятелна популярност, а и заради историята, която продължава да вълнува и да предизвиква разнопосочни чувства.
Зад диригентския пулт застана маестро Иван Кожухаров, който има таланта и капацитета да превърне всеки спектакъл или концерт под неговата палка в музикално събитие. В ролята на знаменитата страстна циганка Кармен, която е обект на силни и неконтролируеми чувства, безумна ревност, водеща до фатална развръзка, бе невероятното мецосопрано Даниела Дякова, която не крие своето пристрастие и емоционалната си връзка с тази сложна драматична роля. Нейният плътен и наситен глас, с богатство на тембровите нюанси, е изключително подходящ за противоречивия образ, който изгради на сцената на Бургаската опера на 31-ви март.
Даниела Дякова бе  в сценично партньорство с тенора Георги Динев /гост/, който влезе блестящо в ролята на Дон Хосе – разкъсван от вътрешни противоречия. Именитият баритон Александър Крунев бе в ролята на матадора Ескамилио, който грабва сърцето на Кармен и предизвиква неуправляемата ревност на Дон Хосе, довела до трагичен край. Сопраното Нона Кръстникова се превъплъти в образа на Микаела, басът Диман Панчев бе Цунига, баритонът Бранимир Недков – Данкайро, тенорът Яни Николов влезе в ролята на Ремендадо, басът Костадин Мечков – Моралес, като Фраскита на сцената се представи сопраното Стефка Христозова, Лина Пеева бе ролята на Мерцедес.
Режисьор на постановката е Дарина Главанакова-Бакърджиева, художник – Мария Трендафилова, диригент на хора – Невена Михайлова, хореографията е на Недко Георгиев, концертмайстор – Христо Белчев, помощник-режисьори – Лина Пеева и Петър Тихолов, суфльор – Дора Фъртунова , субтитри – Сребрина Славова. В мащабния атрактивен спектакъл взеха участие оркестърът, хорът и балетът на Държавна опера – Бургас, както и младите таланти от Детски хор „Милка Стоева“ с диригент Светла Стоева.

За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/dramatichni-strasti-karmen-burgaska-stsena

https://operabourgas.com/bg/media/novini/-karmen-izpravi-kraka-mnogobroynata-publika-operata
· В първия ден на април бе първото турне за настоящата година на Държавна опера - Бургас извън рамките на крайморския град. Жителите на гр. Шумен имаха шанса да съпреживеят великолеония концертен спектакъл „Оскарите в музиката“ на сцената на "Драматичен театър "Васил Друмев". Присъстващите в залата посрещнаха топло обичаните актьори Милица Гладнишка и Филип Аврамов, заедно с оркестъра на Бургаската опера, под диригентската палка на маестро Левон Манукян. Освен артистични умения, двамата харизматични солисти показаха и великолепни певчески качества. Интригуващият сценарий и мултимедия на "Оскарите в музиката" са дело на Юлия Манукян. През 2021 г. с концертния спектакъл бяха открити Бургаските музикални празници "Емил Чакъров". Специалният проект с дълъг сценичен живот се отличава с артистизъм, личен чар на солистите, подбрана с вкус и усет музикална програма. На шуменска сцена нишката на сценария символично поведе публиката по червения килим на награждавани с филмовата награда "Оскар" саундтракове на холивудски кинопродукции. Музикалните теми бяха подплатени с екранна визуализация, представяща кадри от филмите, чиято музика звучеше. Чудесните оркестрации на Левон Манукян, професионалното звучене на оркестровия състав - всичко, което е необходимо за едно качествено концертно събитие, бе налице в "Оскарите в музиката" в залата на Шуменския театър.В програмата, в която прозвучаха красиви мелодии от филмовата музика, бяха включени музикални теми от „Красавицата и Звярът”, "Вълшебникът от Оз", "Челюсти", "Тарзан", „Джеймс Бонд”, "Аладин", „Армагедон”, „Роки”, „Доктор Живаго”, "Кръстникът", „Властелинът на пръстените” , "Списъкът на Шиндлер", "Флашданс", "Закуска в Тифани", "Ла Ла Ленд"и др.
Искрени адмирации заслужиха, освен двамата популярни солисти, и великолепните: маестро Левон Манукян, концертмайсторът Христо Белчев, Дария Кръстева - пиано, Киро Иванов - ударни, както и всички блестящи оркестранти. Разбира се, публиката поиска и заслужи бис.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-oskarite-muzikata-uspeh-shumen

· На сцената на Държавна опера – Бургас на 7-и април бяха представени две прекрасни произведения – величествено звучащата и впечатляваща със силата на въздействието си върху сетивата и ума сценичната кантата "Кармина Бурана" от Карл Орф и Вариации из III-то действия на балета „Пахита“ от Лудвиг Минкус.
„Кармина Бурана“ е едно от най-известните и изпълнявани произведения от световната музикална съкровищница. Лайтмотивът на сценичната кантата е философска трактовка на трудни преход от младостта към зрелостта. Произведението е инспирирано от оригиналния текст на "Кармина Бурана" – група странстващи проповедници достигат до извода, че светът не се управлява от моралните принципи, които са им били внушавани. Тогава те създават кръг от хора, които следват правилата на добродетелта и се гмурват изцяло и със страст в живот, подчинен на хедонизма – търсене на насладата и съществуване чрез нея. Сюжетът развива идеи, родени от въображението на тези млади хора. Готическият мит е пресъздаден върху емблематичната музика на Карл Орф. Темата за Злото и символиката, свързана с неговото влияние върху човешките души, е развита в сюжетната линия, в която се представя едно общество, разядено от грехове, без страх от възмездие свише. Поантите са: вино, жени, забавления, разгул, търсене на все нови и нови стимули, провокиращи сетивата. Иронията и пародирането на клишетата са характерни за сюжета на кантатата. „Кармина Бурана“ е синкретично произведение, в което музика, танц и внушителната сценография се влитат в единна цялост. 25-те песни в кантатата са от непознати автори – трубадури от Средновековието, и са групирани в три раздела: за пролетта, виното и любовта, като по този начин се обединяват основните аспекти на човешкото битие. Кантатата "Кармина Бурана“ за пореден път щпоказа е покаже мощното си въздействие – като философска дълбочина и трактовка на вечните житейски въпроси и дилеми, представяйки полифоничните идеи, в които симбиотично се вплитат музика, танц и оригинална сценография. Лайтмотивът „О, Фортуна!" е смисловата рамка на кантатата – завъртайки символично колелото на Съдбата.
На сцената на Бургаската опера излязоха над 100 изпълнители – солисти, оркестър, хор и балет на Държавна опера – Бургас. Стиховете от средновековни поети, послужили за основа на кантатата, ще бъдат изпълнени от солистите – Мария Цветкова-Маджарова, сопран, Димитър Арнаудов, контратенор /гост/, и Валери Турманов – баритон. Солисти на балета в „Кармина Бурана“ са Яна Бердута – в ролята на Съдбата, и премиер-балетистът Даниел Тичков. Диригент на представлението е маестро Иван Кожухаров, а режисурата, впечатляваща с философска трактовка и задълбоченост, е на Дарина Главанакова-Бакърджиева, художник е Мария Трендафилова, хореографията е на Желка Табакова, диригент на хора – Невена Михайлова, концертмайстор – Ваня Златева, помощник-режисьор на постановката е Лина Пеева.
Бургаската публика имаше възможност за трети път да гледа балета  „Пахита“ от Лудвиг Минкус, по хореография на Мариус Петипа. Постановката е на Галина Калчева – след успешната премиера през м. юли на сцената на Летния театър и представлението в края на м. ноември 2021 г. в залата на Бургаската опера. Зад диригентския пулт застана отново маестро Иван Кожухаров, концертмайстор - Ваня Златева, а помощник-режисьор – Петър Тихолов.  Специален гост в ролята на Пахита бе прекрасната примабалерина на Държавна опера – Стара Загора Анелия Димитрова. В балетната постановка взеха участие солисти и ансамбъл на Държавна опера – Бургас и възпитаници на НУМСИ „Проф. Панчо Владигеров“ – Бургас: Теодор Цаков, Емона Георгиева, Рая Чакърова, Яна Бердута, Даниела Туртуманова-Стоянова, Натали Иванова, Ивана Фиалковска, Събина Косева, Бианка Хелън-Джованели, Елена Георгиева, Натали Георгиева, Симона Маринова, Мария Габарова, Никол Маренова, Теди Димитрова.
Премиерната балетна постановка на „Пахита“ спечели приза „Събитие на м. юли“ за 2021 г. в годишната класация на предаването за класическа музика и джаз „Вечната музика“ по БНТ,  автор и водещ Марио Николов

За спектаклите – подробна информация и снимки – в официалния сайт на Държавна опера – Бурга:

https://operabourgas.com/bg/media/novini/100-izpalniteli-pahita-karmina-burana-chetvartak

https://operabourgas.com/bg/media/novini/valnuvashta-artistichna-vecher-pahita-karmina-burana

· Слънчевата пролетна утрин на 9‐и април бе в унисон с настроението, създадено от усмивките на деца и родители на спектакъла „Алиса в страната на чудесата“ в залата на Държавна опера - Бургас. Чудесният музикален спектакъл от репертоара на Бургаската опера, представян над 100 пъти с неизменен успех, отново предизвика каскада от добро настроение, като донесе за най‐малките усещане за приказност и докосване до чудеса, а за възрастните - открехване на дверите към незабравимостта на детството и приказките, с които сме израснали. Мюзикълът от Александър Йосифов, с великолепно адаптираната към детските възприятия и вкусове музика, отново показа, че тя е универсален език, който носи радост и обогатява. Интерактивното представление, в което има забавни серенади, закуска с чай и филийки с течен шоколад, бал, състезание с балони и други приключения, подобаващи на Страната на чудесата, дава възможност за общуване и размяна на реплики между солисти и публика. По този начин детската аудитория се въвлича към каузата на сценичното изкуство, правейки го достъпно и обичано. Както винаги, с много любов към детската публика приключенията на Алиса в страната на чудесата на сцената на Бургаската опера представиха артистите: Весела Апостолова - Алиса, Бранимир Недков - Червеният котарак, Петър Тихолов - Шапкарят, Мирослав Димитров - Заекът, Лина Пеева - Царица Купа, Милен Динолов - Принц Сърце.
В колоритната и динамична постановка взеха участие и артисти от балетния състав на Държавна опера - Бургас. В края на спектакъла децата се снимаха с любимите си герои, закачливо пипаха ушите и опашките им, както и балоните от играта на балонада, като със сигурност тези спомени ще останат в съкровищницата на скъпи моменти от детството. Специални гости на Бургаската опера бяха 40 украински деца с родителите си, чието организирано посещение бе по инициатива на Юлия Красовска, художник, архитект, член на Дружеството на бургаските художници - във връзка с проявяваната от Община Бургас и културни институти в града съпричастност към украинските бежанци и предоставяне на безвъзмезден достъп до културни събития в Бургас.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-alisa-donese-radost-detsata-operata
· В слънчевия 13‐и април артистите от Държавна опера - Бургас представиха пред 400 ученици от ОУ "Кирил и Методий" - гр. Ямбол музикалния спектакъл за деца "Пинокио", по музика на Александър Йосифов, режисура, сценография, костюми и пластика - Денис Иванов. Многобройната отзивчива детска публика посрещна въодушевено героите на една от най‐обичаните приказки на Карло Колоди, проявявайки съпричастност и спонтанни детски реакции по време на представлението. В залата на Община Ямбол бе разказана чудната история на дървеното човече Пинокио - образът бе пресъздаден от баритона Бранимир Недков, Синята фея - Стефка Христозова, сопран, Татко Карло /Джепето/ - в изпълнение на Петър Тихолов, бас, Лисана – мецосопраното Лина Пеева, Котан – Mирослав Димитров, тенор, Чичо Монти, Съдията, Доктора - в ролите - басът Диман Панчев, тримата артисти от цирка - Пулчинела /Весела Апостолова/, сопран, Арлекин - Милен Динолов, тенор, и Карабинера - Иван Грозев, бас, Барман - Александър Перпериев.
Познатата приказна история с поучителен край бе проследена и съпреживяна емоционално от детската аудитория, като учениците реагираха на моменти от действието, сякаш са част от случващото се на сцената, и дори даваха "съвети" на героите - за да ги предпазят от погрешни стъпки и беди. Заслужени бяха аплодисментите за всички артисти, както и за всички "зад кадър" - Диана Бъркачева, организатор, както и служителите от техническите служби, които обезпечиха спектакъла в залата на Община Ямбол. На въпроса, зададен от солистите: "Деца, хареса ли Ви?", детската публика реагира спонтанно и шумно с "Даааа!!!"А именно в това приемане е най‐голямата и истинска отплата за труда и творческото горене на артиста...
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/400-detsa-aplodiraha-pinokio-zalata-obshtina-yambol
· В четвъртък, 14‐и април, в залата на Държавна опера – Бургас четвъртото представление на новата постановка на "Севилският бръснар", комична опера в две действия от Джоакино Росини, донесе  букет от усмивки и висок градус на настроението. Съвременната свръхзабавна трактовка на една от най-обичаните опери е обогатена с елементи на социална сатира – поднесена чрез особено сполучливите и актуално звучащи режисьорски попадения на доц. д-р Александър Текелиев, съчетани с оригиналната авангардна цялостна визия на спектакъла, дело на сценографа и костюмограф Денис Иванов. Цялостният сценичен продукт е шеметно въздействие – творческият и артистичен екип е първокласен, сценографията и костюмите са цветни, иновативни, грабващи сетивата, а музиката на Росини – гениална и винаги актуална. Постановката е акумулирала творческа инерция с все по‐въздействащ заряд и продължава да придобива все по‐зрял облик. Зад диригентския пулт на 14-и април застана маестро Иван Кожухаров. Всеизвестен факт е, че именитият маестро изработва до съвършенство всеки детайл от партитурата – като изграждане на динамика, градация, баланс, интелектуален заряд. Концертмайстор на чудесния оркестров състав бе Ваня Златева. Великолепен бе и солистичният състав в четвъртък: баритонът Марян Йованоски отново влезе в образа на най-знаменития бръснар на всички времена – Фигаро, който е копие на Елвис Пресли и стилистиката на 70-те години на XX век. Блестящият баритон съумя да запази всеки детайл от музикалния текст, като добавя оригиналните щрихи към образа, който предизвиква истинска симпатия и, разбира се, много смях. Лирико-спинтовият тенор Николай Моцов /гост/ за четвърти път влвюв в ролята на Граф /Шейх/ Алмавива. Колоритно, емоционално въздействащо и с всеки изминал спектакъл – обогатено с нови артистични нюанси, е неговото сценично представяне. Тенорът разширява параметрите на сложния хумористичен образ с инвенции, които се вписват в цялостната концепция на постановката и се посрещат радушно от страна на публиката, зажадняла за забавна оригиналност. В ролята на своенравната очарователна кокетка Розина бв прекрасното мецосопрано Йоана Кадийска. Партията изисква филигранна вокална техника, изключителна лекота при интерпретацията и финес, а Кадийска се справи  безапелационно в нейната мечтана роля. Баритонът Йордан Христозов успешно дебютира в ролята на досадния Д-р Бартоло, чиито подмолни планове се възпрепятствани от приятелската задруга на Фигаро, Розина, Берта и всички замесени в свръхзабавната сюжетната линия. Ролята на Д-р Бартоло е ключова в цялостното развитие и изисква сериозен вокален и артистичен капацитет. Басът Диман Панчев отново предизвика взрив от емоции и искрен смях с образа на Дон Базилио. Диман Панчев влезе за четвърти път в ролята и брилянтно представя интригантските нагласи и последствията от една майсторски измислена и отработена в социума клевета. Нона Кръстникова, сопран, отново бе неотразима като Берта – щокиращо шармантна и предизвикателно очароваща в ролята на икономката, която има афинитет към вино и мъже... и още нещо. Нона Кръстникова е чудесна и като музикално изграждане на нелеката вокална партия. Баритонът Бранимир Недков се представи отново вихрено артистично и ярко в ролите на Фиорелло и Офицера. Особено важна роля в сюжетното развития и цялостната режисьорка концепция имат всички артисти от хоровия състав /с диригент Невена Михайлова/, всеки от които има индивидуална артистична задача и изпълнява етюди, наситени с много чувство за хумор. Всеки един професионалист от екипа, който стои зад завършената визия и послания на мащабната постановка на „Севилският бръснар“, е събрал енергийния си заряд в хомогенна цялост, и неизменно предизвиква искрена изненада и възхита у присъстващите на всяко представление. Мира Искърова изпълни клавирните речитативи, помощник‐режисьори са Лина Пеева и Петър Тихолов, корепетитори – Илиана Тодорова и Дария Кръстева. Свежият, дързък, симпатично провокативен и предизвикателно иновативен спектакъл на „Севилският бръснар“ на 14-и април хвърли за пореден път ръкавица към публиката – отваряйки щекотливи съвременни теми в нестандартен прочит с привкус на социална сатира с психологически нюанси – съвсем в ритъма на "стъпките на времето"... Един позитивен знак не остава незабелязан по време на представленията на “Севилският бръснар“ – сред публиката присъстват доста млади хора, а това е сигурна индикация, че постановката отговаря на очакванията и вкусовете на едно поколение, което очевидно има нужда от изкуство, и то поднесено по различен начин.
За спектакъла – подробна информация и снимки – в официалния сайт на Държавна опера – Бургас: https://operabourgas.com/bg/media/novini/dinamika-humor-savremenno-zvuchene-sevilskiyat-brasnar
https://operabourgas.com/bg/media/novini/elementi-sotsialna-satira-sevilskiyat-brasnar
· В необичайно студения априлски ден /18 април/ артистите на Бургаската публика стоплиха сърцата на над 450 деца от град Айтос с обичайните усмивки и настроение, характерни за великолепния спектакъл по музика на Алексндър Йосифов и режисура на доц. д‐р Александър Текелиев "Макс и Мориц". Детската публика - ученици от града, както и техните преподаватели, бяха във възторг от представянето на бургаската трупа. След успешния спектакъл, възнаграден с нестихващи аплодисменти, педагози изразиха възхищението си пред Диана Бъркачева, организатор в Държавна Опера Бургас: "Най-после нещо стойностно и красиво да видят децата!" В ролите влязоха: Стефка Христозова, Весела Апостолова, Бранимир Недков, Дарина Запрянова, Диман Панчев, Милен Динолов, Петър Тихолов, Мирослав Димитров. С участието на балета на Държавна опера – Бургас.
За спектакъла – подробна информация и снимки – в официалния сайт на Държавна опера – Бургас;
https://operabourgas.com/bg/media/novini/450-detsa-aytos-vazhiteni-maks-morits

· На 19 април над 300 ученици от СУ "Иван Вазов" - гр. Поморие проследиха вълшебната история на Пинокио - във ввликолепното - както винаги, изпълнение на Бранимир Недков, Татко Карло /Джепето/ - Петър Тихолов, Стефка Христозова - Синята фея, Магдалена Георгиева - Лисана, Мирослав Димитров - Котаран, Чичо Монти, Доктор и Съдия - Диман Панчев, Милен Динолов - Арлекин, Весела Апостолова - Пулчинела, Иван Грозев - Карабинер, Александър Перпериев - Барман. Представлението в Народно читалище "Просвета 1888" - гр. Поморие се превърна в истински артистичен празник - и за присъстващите ученици и преподаватели, и за изпълнителите.Децата проследиха завладяващата нишка на сюжета, по чудесната музика на Александър Йосифов, режисура, сценография, костюми и пластика – Денис Иванов, не само с интерес и внимание, а и с подобаващо отношение към труда на артистите и тяхното сценично представяне. Поздравления заслужи главният учител от СУ "Иван Вазов" Христина Зелямова, която е отговорник за организираното посещение на стотици ученици, които впечатлиха с възпитание и поведение на културно събитие. Поздравление заслужи и Диана Бъркачева, организатор в Държавна Опера Бургас, която сподели след спектакъла: "Беше чудесно представление! Препълнена зала - преподавателите бяха насядали и по пътеките в залата.Невероятни деца - много послушни! Много аплаузи, правиха си снимки с артистите! Безкрайно доволни останахме - и ние, и те!"
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-pinokio-zaradva-300-uchenitsi-pomorie
До края на годината постановката на„Пинокио“ бе представена още:
https://operabourgas.com/bg/media/novini/350-detsa-spektakala-pinokio-operata
https://operabourgas.com/bg/media/novini/500-detsa-aplodiraha-pinokio-karlovo
https://operabourgas.com/bg/media/novini/-pinokio-500-uchenitsi-burgas-kableshkovo
https://operabourgas.com/bg/media/novini/stotitsi-detsa-burgas-marinka-aplodiraha-pinokio-operata

· На 21-ви април  Държавна опера – Бургас бе подготвила традиционния си празничен концерт, посветен на светлия християнски празник - Великден.  Зад диригентския пулт застана именитият маестро Йордан Дафов, който е носител на наградата "Златен век" на Министерството на културата. Талантливият и уважаван диригент е сред изявените дейци, отличени за приноса си в развитието на културата и утвърждаването на националната идентичност. Солисти на мащабния празничен концерт в Месата от Йозеф Хайдн в четвъртък бяха: Мария Цветкова-Маджарова – сопран, Калина Попова – мецосопран, Яни Николов – тенор и Костадин Мечков – бас. Концертмайстор  - Ваня Златева, която през м. март бе удостоена с най-високото отличие на Съюза на българските музикални и танцови дейци – „Кристално огърлие“. Във Великденския концерт участваха и хорът към Държавна опера – Бургас с диригент Невена Михайлова и Детски хор „Милка Стоева“ с диригент Светла Стоева.  В програмата на симфоничния концерт на 21-ви април в залата на Операта прозвучаха: симфонична интерлюдия „Вълшебствата на Великия петък“ из операта „Парсифал“ от Рихард Вагнер; Симфония №21 от Волфганг Амадеус Моцарт, Интермецо из операта „Селска чест“ от Пиетро Маскани. Като празнична кода на концерта ще прозвучи Нелсън меса от Йозеф Хайдн, части: Kyrie, Credo, Sanctus, Benedictus, Agnus Dei, Dona Nobis.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/haydn-motsart-maskani-vagner-zvuchat-velikdenskiya-kontsert
https://operabourgas.com/bg/media/novini/praznik-duha-operata-velikdenskiya-kontsert
· В слънчевата утрин на 28‐и април артистите на Държавна опера - Бургас бяха посрещнати с бурни емоции и искрящи усмивки от над 300 деца от училища в гр. Благоевград. Далечната дестинация на красивия град от Югозападна България бе отново гостоприемна за трупата на бургаския културен институт. Като традиция, представленията на благоевградска сцена преминават с голям успех и възторжена публика. Днешният спектакъл на операта за деца от Александър Йосифов, режисура - доц. д-р Александър Текелиев, бе поредното доказателство. Добра организация на многобройната група ученици, подобаващо поведение на децата и проявено уважение към културното събитие, което има донесе букет от радостни преживявания. Децата реагираха спонтанно на всяка поява на изпълнителите, които, от своя страна, се раздадоха максимално на сцената, доказвайки максимата, че изкуството е двустранен процес между артист и публика. "И учениците, и техните преподаватели бяха изключително впечатлени и доволни от представлението и с удоволствие ще очакват нови спектакли на Бургаската опера в Благоевград", предаде споделените емоции на децата и учителите Диана Бъркачева, организатор в Държавна опера - Бургас. В ролите: Стефка Христозова, Весела Апостолова, Бранимир Недков, Лина Пеева, Диман Панчев, Милен Динолов, Петър Тихолов, Мирослав Димитров. С участието на балета на Държавна опера – Бургас.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/golyam-uspeh-maks-morits-blagoevgrad
· Вторият за деня спектакъл, сътворен от трупата на Държавна Опера Бургас на сцената на Драматичен театър "Никола Вапцаров" - гр. Благоевград на 28 април, бе също толкова емоционален и успешен, както операта за деца "Макс и Мориц". Балетната феерия „Спящата красавица“ по музика на П. И. Чайковски, постановка - проф. Хикмет Мехмедов бе посрещната възторжено от почитателите на балетното изкуство тази вечер. Пълна зала - отново, разбираща публика, откликваща на всяко красиво изпълнение от една от най‐впечатляващите балетни постановки на Бургаската опера, зареждащи аплодисменти, много цветя, усмивки и признание - с всичко това, в синхрон, бе характерно днешното представление на благоевградска сцена. Изящната и прецизна Даниела Туртуманова-Стоянова влезе в образа на Принцеса Аврора. Великолепен, както винаги, бе Емил Йорданов в ролята на Принц Дезире. Блестящ дебют в ролята на Фея Люляк няправи младата балерина Емона Георгиева, която отскоро е в трупата на Бургаската опера, но вече има успешни дебюти на бургаска сцена. На 26 април т. год. тя стана носител на голямата награда на Фондация „Стоян Камбарев“ – „Награда за полет в изкуството Стоян Камбарев". Като злата фея Карабос на сцената излезе вихрената Натали Иванова. Като Крал Флорестан XIV се представи Светлан Николов, в ролята на Кралицата бе София Ловджиева. На сцената на ДТ "Никола Вапцаров" блестяха всички вълшебни създания от "Спящата красавица": Феята на нежността – Анелия Иванова, Феята на плодородието – Елена Георгиева, Фея на щедростта – Патрисия Соарес, Феята на безгрижието – Ива Овчарова, Фея на смелостта – Яна Бердута, която бе и Принцеса Флорина в Шествието на приказките. Мъжкото присъствие в балета „Спящата красавица“ бе не по-малко колоритно: Теодор Цаков влезе в ролята на Синята птица. В ансамбъла на Четиримата кавалери се представиха: Теодор Цаков, Стоян Фъртунов, Кирил Филипов и Стефан Типиков. Кирил Филипов бе и в ролята и на Вълка, заедно с Ива Овчарова /Червената шапчица/. В сцената „Котаракът в чизми“ участваха Ивана Фиалковска Ivana и Стоян Фъртунов. Като церемониалмайстора Каталабют се представи Бранимир Недков. В пищната постановка цялостния блясък на сцената допълниха и артистите от ансамбъла на балета към Държавна опера – Бургас.
"Наистина се получи един прекрасен спектакъл, изпълнен с много положителни емоции, за който допринесе и възторжената публика, изпълнила до краен предел залата на Драматичния театър.Изказвам благодарности за това на всички участници от балетната трупа, но като помощник-режисьор на този спектакъл, искам да благодаря и на всички технически служби, защото без тяхната подкрепа /макар и невидима за публиката/ този спектакъл нямаше да бъде така пълноценно завършен и цялостно естетически издържан", сподели след края на представлението Петър Тихолов, помощник‐режисьор на постановката.
"Беше супер спектакъл! Пълна зала, много, много аплаузи - след всяко солово изпълнение, цветя и снимки от децата от танцовите школи в града. Получи се невероятна атмосфера в залата!", каза след вълнуващото представление Диана Бъркачева, организатор в Бургаската опера.
Адмирации получиха всички артисти, под вещото ръководство на Галина Калчева, репетитор на балетната трупа - заслужено!
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/publikata-blagoevgrad-kraka-spyashtata-krasavitsa
· В съботната вечер на 30-и април посетителите на „Спящата красавица“ в залата на Бургаската опера отново бяха свидетели на сценичното представяне на любимата вълшебна приказка, разказана чрез средствата на балетното изкуство.„Спящата красавица“ е мащабен балетен проект, впечатляващ с творческия размах на режисьорските решения на проф. Хикмет Мехмедов и завършения си естетически облик. Спектакълът въвежда в света на омагьосана принцеса, благородни феи, зла орисница с тежка прокоба, красив принц с добро и смело сърце, вълшебства, феерия от цветове, движения, емоции и красиви детайли, извайващи истинска приказна реалност. Балетът е създаден по сюжета на една от най-популярните приказки на Шарл Перо, музиката е на П. И. Чайковски.Постановъчната и режисьорската работа, дело на професор Мехмедов, е впечатляваща с перфекционизъм в художествен план и творчески размах, пренасящ зрителите в приказни измерения, където властват естетиката и изящната изразителност. Ярки, цветни, с аристократичен блясък бяха всички образи, които сътвориха  вълшебството на сцената на Бургаската вечер. Изящната Даниела Туртуманова-Стоянова, излезе  на сцената в образа на Принцеса Аврора – оомагьосана от злата фея Карабос, тя заспива дълбок дългогодишен сън, а от прокобата я освобождава Принц Дезире. В ролята на Принца бе харизматичният премиер-балетист Емил Йорданов, напълно съответстващ като излъчване и осанка на образа. Дебют на бургаска сцена в ролята на Фея Люляк направи блестящата млада балерина Емона Георгиева.
Като Карабос, феята, която чрез заклинание обрича Принцеса Аврора на безпаметния сън, на сцената излезе Натали Иванова. Крал Флорестан XIV бе Светлан Николов, в ролята на Кралицата на бургаска сцена излезе София Ловджиева. Нежно феерично приказно присъствие на сцената имаха и останалите вълшебни създания: Феята на нежността – Анелия Иванова, Феята на плодородието – Елена Георгиева, Фея на щедростта – Патрисия Соарес, Феята на безгрижието – Ива Овчарова. Фея на смелостта – Яна Бердута, която ще бъде и Принцеса Флорина в Шествието на приказките/.
Мъжкото присъствие в балета: Теодор Цаков  - в ролята на Синята птица. В ансамбъла на Четиримата кавалери се представиха: Теодор Цаков, Стоян Фъртунов, Кирил Филипов и Стефан Типиков. Кирил Филипов бе и в ролята и на Вълка, заедно с Ива Овчарова /Червената шапчица/. В сцената „Котаракът в чизми“ участваха Ивана Фиалковска и Стоян Фъртунов. Церемониалмайстора Каталабют бе Бранимир Недков.  В сценичната пищна приказка участваха и артисти от ансамбъла на балета.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/baletnata-feeriya-spyashtata-krasavitsa-sabota-operata
https://operabourgas.com/bg/media/novini/velikolepen-spektakal-spyashtata-krasavitsa-sabota

· В смутно време – не само в локален, а и в глобален план, посланията на мюзикъла от Парашкев Хаджиев „Службогонци“, който беше представен на 4-ти май в залата на Бургаската опера, звучат актуално. Болезнено познати са ни събитията в забавната постановка, персонажите имат изумително съвременен облик, а осмиването на домогването до власт с всевъзможни средства също съответства на нашето време. Комедийната сатира „Службогонци“ е по либрето на Банчо Банов, създадено по едноименната комедия на Иван Вазов. Дядо Вазов е всепризнат познавач на народопсихологията ни, която, уви, е непоколебимо застопорена, дори и в днешните динамични дни. Всепризната максима е, че изкуството е като барометър за нелицеприятните факти и отношения, дори само за да ни помогне да осъзнаем първопричините за тях...  Представлението на „Службогонци“ предостави на публиката именно настроение, забавна трактовка на вечно актуални теми, словесни закачки, ярко артистично присъствие, абсурдни ситуации и искрен смях със саркастично-горчиво-поучителен характер. А рефренът: "Служба, служба, малка, голяма, от тебе по-хубава няма!" звучи като че ли с днешна дата, напълно в синхрон с девалвацията на ценностите... И смешни, и леко тъжни констатации се правят по време на спектакъла, а като остатъчно усещане е възгорчивият вкус на осъзнати истини под камуфлажа на комедийните ситуации, разкриващи всеки от героите в характерната им светлина.
Диригент на „Службогонци“ бе именитият маестро Иван Кожухаров. Режисьор на постановката, която брилянтно и с хирургическа точност, където острието попада на най-болезнените теми, отразява съвремието ни, макар действието в пиесата на Вазов да се развива в началото на XX век, е доц. д-р Александър Текелиев, Сценографията е на Иван Токаджиев, художник на костюмите е Чавдар Чомаков, диригент на хора – Невена Михайлова, танците са дело на Галина Калчева, концертмайстор – Христо Белчев. 
Заредената с неподправено настроение и артистични закачки постановка бе представена на 4-ти май с вдъхновеното и раздаващо се сценично присъствие на солистите: Делян Славов, бас /дебют/, в ролята на министър Никола Балтов, към когото се домогват за "сладка службица" близки, по-далечни и най-далечни роднини и познати. Сопраното Мария Цветкова-Маджарова събуди искрен смях и възхита в образа на трогателната с чистосърдечието си и лесно манипулируема министерска дъщеря Аничка, подведена от опитния лицемерен прелъстител Хоров, който цели единствено и само лични облаги, а е опериран от чувства. Сребрина Славова, мецосопран, влезе в ролята на баба Дона, която освен плетките на две куки, се опитва да заплита вещо и човешките взаимоотношения.  Баритонът Йордан Христозов бе в характерната роля на Станчо Квасников, роднина на министъра от провинцията, който прикрива подмолните си цели. Тенорът Марчо Апостолов, гост, бе темпераментен и свръхкомичен като Хоров, завършил земеделско училище в Швейцария, но с претенции за дипломатическа кариера – чрез брак по сметка с министерската дъщеря. Диман Панчев, бас, влезе в образа на чешита Боздугански, който винаги носи пищов в джоба – за всеки случай, и е готов да се ожени за карикатурната Поликсена, за да се облагодетелства. Сопраното Шмилена Султанова бе шармантната г-жа Терзийска, която на няколко пъти "изработва" служба на мързеливия си съпруг неудачник, но за жалост в сюжета на „Службогонци“ обърква обекта на евентуалната облага. Людмила Михайлова, сопран, бе с аристократична осанка в образа на светската дама от висшето общество Шийкова, която вещо плете интриги, играе ролята на сватовница и е наясно с всичко, което се случва в столичния град. Лина Пеева, мецосопран, беше умопомрачително комичната и предизвикваща здравословен смях Поликсена – кривогледа стара мома, за която "мъж лош няма". Сопраното Весела Апостолова бе очарователна в ролята на скромното чистосърдечно момиче от народа Стоянка, влюбено в Илия – в ролята на нейния любим – Николай Николов. Тенорът Мирослав Димитров бе в ролята на вестникаря Драмков, готов да обслужва интересите на всяка партия, която е на власт. Въльо Тотев влезе в образа на депутата Чалканов, Александър Перпериев бе в ролята на дребния човечец Какавидов, чиято съдба, градена чрез сърцераздирателни молби, предизвикващи съжаление, както и на безскрупулни доноси, има неочаквана развръзка...
Запазена марка на постановката на „Службогонци“ е интелигентната режисура, както и яркото присъствие на всеки от участниците. А смехът – оздравителен и пречистващ, е гарантиран, като за публиката ще бъде така необходимият заряд за сложното време, наситено със свръхдози стрес…
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-sluzhbogontsi-zabavlyava-burgazlii-operata-sryada
https://operabourgas.com/bg/media/novini/prepratki-dneshni-sluzhbogontsi
· На 5 май над 300 деца от гр. Провадия посрещнаха възторжено артистите от Държавна Опера Бургас, които представиха мюзикъла за деца от Александър Йосифов "Патиланци" на сцената на Народно читалище "Алеко Константинов". Децата проследиха познатата и обичана история за Патиланчо, Баба Цоцолана, Дана, Гана, Данчо, Ганчо, леля Станислава, чичо Гого и чичо Страти, както и на умното куче, което има ключова роля в сюжетното развитие -Тигър /в ролята - куче Лора/. Отзивчива и емоционална публика, искрени усмивки и зареждащо настроение, доволни от създалата се атмосфера и признанието артисти - това бе характерното за днешния спектакъл на "Патиланци"."Пълна зала, прекрасни деца, много аплодисменти, реагираха постоянно и скандираха "Тигър, Тигър, Тигър... " Ще ни очакват отново!", разказа за емоциите в залата в Провадия Диана Бъркачева, организатор в Бургаската опера. Солисти бяха: Магдалена Георгиева, Дарина Запрянова, Диман Панчев, Александър Перпериев, Бранимир Недков, Весела Апостолова, Радостина Крантева, Милен Динолов, Мирослав Димитров, куче Лора /с горд собественик – Мария Габарова/.  Лора в ролята на Тигър се отличава с висок коефициент на интелигентност, знае си ролята, лае мечка /преоблечен патиланец/ и участва съвсем адекватно в сценичното действие
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/300-detsa-aplodiraha-patilantsi-provadiya
· Една от най-популярните опери на Джакомо Пучини –  "Тоска", изпълни сцената на Бургаската опера на 12‐и май с красива музика, драматични страсти, превърнали трагичния сюжет в емблематичен – с антагонистичните проявления на любовта, със силата на чистите чувства, противостоящи на коварството и подмолните планове. Под вещата палка на маестро Иван Кожухаров, беше разказана една тъжна история с фатален край, който е апотеоз на истинските чувства и непредадено достойнство. Режисурата на „Тоска“ е на доц. д-р Александър Текелиев – като постановъчните търсения акцентират върху дълбокото изследване на човешките действия, причините, пораждащи съдбовните решения, както и силата на вътрешните ни избори. В ролята на красивата, горда и отстояваща силата на чувствата си Флория Тоска бургаската публика имаше удоволствието да види великолепното сопрано Таня Иванова /гост/. Очарователната Таня Иванова е музата и дългогодишна спътница в живота и на сцената на незабравимия световен тенор Камен Чанев, с когото са имали вълнуващи съвместни изяви в Бургас. Като нейния любим, с когото ги свързва красива любов, белязана с трагичност и обреченост – Марио Каварадоси, бе тенорът Даниел Дамянов, солист и на Софийската опера и балет. В образа на коварния Барон Скарпия, който чрез подлост се стреми да се домогне до гордата непрестъпна красавица Тоска, се превъплъти Марян Йованоски, солист на Националната опера и балет в Скопие, Северна Македония, Като избягалия затворник Чезаре Анджелоти и бивш консул на някогашната свободна Римска република на сцената излезе басът Диман Панчев. В образите на Клисаря и Тъмничаря влезе Костадин Мечков, бас, Сполета бе тенорът Яни Николов, Шароне – басът Иван Грозев, като Овчарчето /глас зад кулиси/ изпълни Лина Пеева.В спектакъла участваха оркестърът – с концертмайстор Ваня Златева, и хорът на Държавна опера – Бургас – с диригент Невена Михайлова. Специални и желани гости в спектакъла на Бургаската опера бяха прекрасните певци от Детски хор "Милка Стоева" под диригентството на Светла Стоева. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/velikolepnoto-soprano-tanya-ivanova-toska-chetvartak
https://operabourgas.com/bg/media/novini/tanya-ivanova-izklyuchitelna-toska-chetvartak
· Чудесно настроение, хубава музика, интересно разказана история, с вплетена в нея поука, свежо артистично присъствие, щастливи детски усмивки - всичко, необходимо за един успешен спектакъл, бе налице на 14 май в залата на Операта с музикалната комедия за малки и големи от Георги Костов георги костов "Четиримата близнаци". Артистите бяха свежи и пресъздадоха образите си с професионализъм и чувство за хумор. Успешен дебют направи Калина Попова, мецосопран, като красивото момиче Бонка от село Близнаково, за чието сърце се борят четиримата близнаци Желчо, Черньо, Белчо и Пъстрьо - и в четирите роли, умело и със забележителна гъвкавост, се превъплъщава баритонът Бранимир Недков. На края на приказната история и Стрина Гена, строга, но грижовна майка на Бонка - в ролята бе Лина Пеева, която придава на образа мекота и благородство, и Чорбаджи Петко - в изпълнение на баса Диман Панчев, който вещо пресъздава патриархалния си персонаж - мъдър и справедлив, и Разказвачката на приказки - в ролята Росица Видева, достолепна и излъчваща достойнство. Динамичен елемент в спектакъла бе участието на балетисти от трупата на Държавна опера - Бургас. След успешното представление артистите се снимаха с най‐малките си почитатели, някои от които - украински деца.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/nastroenie-operata-chetirimata-bliznatsi-sabota
Още едно предсталение на „Четиримата близнаци“ в рамките на годината:
https://operabourgas.com/bg/media/novini/prekrasna-publika-ou-elin-pelin-chetirimata-bliznatsi

· Над 300 ученици от СОУ "Христо Ботев" - гр. Карнобат аплодираха артистите на Бургаската опера, които представиха в ранния следобед на 17‐и май операта за деца от Александър Йосифов "Макс и Мориц" в Народно читалище "Димитър Полянов". И изпълнители, и публика се забавляваха искрено с щурите бели на двамата пакостници и всички персонажи от веселия и поучителен сюжет с образователни елементи. "Децата бяха много емоционални, подготвени как да се държат на културно събитие. Имаше много, много аплаузи, много адреналин на сцената и в залата! Свършиха местата и бяха сложени допълнителни столове за децата. Страхотно представление! Директорът на СОУ "Христо Ботев" г‐н Иван Стоянов е много доволен от представянето на нашата трупа и заяви желание за гостуване на Бургаската опера с поредица от образователни спектакли", развълнувано сподели впечатленията си Диана Бъркачева, организатор в Държавна Опера Бургас. "Прекрасни деца, реагиращи! С най‐голямо удоволствие играхме за тях", каза след спектакъла Калина Попова, която е в ролята на Леля Грета, майсторка в приготвянето на най-вкусните пилета на грил. "Стана чудесен спектакъл! Децата бяха много отзивчиви, реагираха бурно и ми викаха "Събуди се, събуди се!!!" - в сцената, когато заспивам и Макс и Мориц готвят поредната беля", разказа Петър Тихолов, в ролята на Майстор Бьок и помощник‐режисьор на постановката. 
Солисти бяха: Стефка Христозова, Весела Апостолова, Бранимир Недков, Калина Попова, Диман Панчев, Милен Динолов, Петър Тихолов, Мирослав Димитров, С участието на балета на Държавна опера – Бургас
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-maks-morits-zaradvaha-300-detsa-karnobat
· Държавна опера – Бургабс е подготвила вълнуващ Симфоничен концерт за почитателите на класическото музикално изкуство – на 18-и май в залата на Операта, под палката на  Йордан Дафов. Именитият маестро дирижира с голям успех традиционния Великденски концерт в края на м. април т. год., когато на сцената бяха над 150 изпълнители – солисти, оркестър, хор и младите певци от Детски хор „Милка Стоева“ с диригент Светла Стоева. В богатата и балансирана програма на концерта в сряда прозвучаха: Увертюра от операта „Абу Хасан“ от Карл Мария фон Вебер. В историята на западноевропейската музикална култура името на Вебер се свързва преди всичко със създаването на романтичната немска опера. Второто произведение, което бе изпълнено на 18-и май, бе Дивертименто в Ре мажор от гениалния представител на Виенската класицизъм Волфганг Амадеус Моцарт. В залата на Бургаската опера прозвучаха  и:Унгарска пасторална фантазия, опус 26, от австроунгарския флейтист и композитор Франц Доплер, с части: Molto andante, Аndantino moderato и Allegro; части от Сюита №2 в си минор за флейта и оркестър от великия немски композитор от предкласичната епоха Йохан Себастиан Бах и „Медитация“ из операта  „Таис“ от френския композитор, известен със своите лирични опери, творил през втората половина на XIX и началото на XX век – Жул Масне. Солист на концерта в сряда бе флейтистът със световна кариера, известен със своята виртуозност и задълбочена интерпретация на изпълняваните творби – проф. Георги Спасов, носител на наградата "Емил Чакъров" за 2016 г.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/svetovnoizvestniyat-fleytist-georgi-spasov-burgaska-stsena
https://operabourgas.com/bg/media/novini/kontsert-visoko-hudozhestveno-nivo-operata-sryada
· На 23-ти май на сцената на Държавна опера – Бургас  балетната класика „Баядерка“  представи оригинален и вълнуващ прочит на драматичната любовна история – постановка и режисура на Веса Тонова. В ролята на красивата баядерка Никия с трагична съдба гостува прекрасната примабалерината на Държавна опера – Стара Загора Анелия Димитрова, която бургаската публика имаше удоволствието да гледа като Пахита в едноименния балет на Лудвиг Минкус в началото на м. април т. год. Премиер-балетистът Даниел Тичков влезе в образа на Солор, за чиято любов се борят Никия и Гамзати – в ролята гостува Харука Суга, солист на Старозагорската опера. В образите на Златния бог и Мадгавая бе Теодор Цаков, Великият брамин -  Светлан Николов, Прислужница на Гамзати – София Ловджиева, Дугманта Раджа – Даниеил Димитров. В атрактивния Индуски танц се представиха: Ива Овчарова, Теодор Цаков и Светлан Типиков. В Pas d’action участват: Яна Бердута, Натали Иванова, Събина Косева, Рая Чакърова, Кирил Филипов и Стоян Фъртунов. Трио сенки бяха: Натали Иванова, Яна Бердута и Рая Чакърова. В пищната балетна постановка, която смайва с атрактивна сценография, емоционален режисьорски прочит и интересни хореографски решения, участваха и артисти от ансамбъла на балета към Държавна опера – Бургас.
Балетният спектакъл донесе отново несравнима естетическа наслада за почитателите на изящното изкуство. Хореографията е на дългогодишната прима на Софийска опера и балет Веса Тонова. Сценографията е на световноизвестния художник Иван Токаджиев, а костюмите са дело на една от най-добрите костюмографи – покойната Цветанка Петкова-Стойнова. Асистент-балетмайстор е Галина Калчева, която е репетитор на балетната трупа към Бургаската опера, помощник-режисьор – Петър Тихолов. 
Преди представянето на бургаската сцена, постановката на „Баядерка“ гостува с голям успех в гр. Сливен – на 20 май на сцената на Драматичен театър „Стефан Киров“. В началото на м. септември 2021 г. „Баядерка“ пожъна голям успех на сцената на Летния театър във Варна.
Постановката на Държавна опера – Бургас „Баядерка“ беше отличена с награда „Златна муза“ на церемонията на Сдружение „Асоциация на хореографите в България“, която се проведе в Зала I на НДК в Международния ден на балета – 29 април 2019 г. Номинацията за „Златна муза“ беше за постановка и режисура.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/primabalerinata-opera-stara-zagora-nikiya-bayaderka
https://operabourgas.com/bg/media/novini/publikata-sliven-kraka-spektakala-baya
https://operabourgas.com/bg/media/novini/vnushitelen-spektakal-bayaderka-petak
· На 23 май в изисканото дворно пространство на Експозиционен център Флора Бургас събра на традиционния коктейл по случай 24‐ти май – Ден на българската просвета и култура и славянската книжовност, бургаски творци, за да бъдат връчени годишните награди на Община Бургас за високи постижения в сферата на изкуството и културата. Номинацията на Държавна Опера Бургас тази година бе за Диман Панчев, бас, дългогодишен солист на Бургаската опера. Наградата, плакет и грамота бяха връчени от кмета на Община Бургас Димитър Николов, който винаги е показвал своето специално отношение към хората на изкуството и дейците на културата. Номинацията на Диман Панчев е по повод богатата му творческа биография. Солистът на Бургаската опера има в репертоара си редица басови роли, както и многобройни успешни сценични изяви – и у нас, и в чужбина. В сложния творчески процес,характерен за синкретичното оперно изкуство, Диман Панчев перманентно е влагал градивна творческа енергия и професионално отношение в процеса на изграждане на всяка роля – за постигане на високото художествено ниво на културния институт в нашия град. Неговият богат темброво глас е познат на оперната публика от Амстердам, Холандия, до Илинойс, САЩ. Той е един от носителите на първа награда в Международния певчески конкурс "Callosa del Saria" в Аликанте, Испания. Диман Панчев е бил в ролите на Филипо от "Дон Карлос", Закария от "Набуко", Банко от "Макбет", Ферандо от "Трубадур", Спарафучиле от "Риголето", Том в „Бал с маски“, участва в редица детски спектакли и т.н .Тазгодилната награда на Община Бургас се връчва най-вече за ролята на Диман Панчев като Дон Базилио в новата постановка на „Севилският бръснар“, по режисура на доц. д-р Александър Текелиев Alexander Tekeliev, чиято премиера бе в края на 2021 г. и се посрещна възторжено от публиката.Носителят на престижната награда благодари на кмета Димитър Николов за уважението към труда на артистите и на маестро Александър Текелиев, директор на Държавна опера - Бургас - за доверието и възможността да представя максималното от себе си на сцената в образа на Дон Базилио в иновативната постановка на обичаната комичната опера от Джоакино Росини.Диман Панчев влага във всяко сценично превъплъщение не само безспорен талант, а и индивидуален почерк, както и характерните за него артистичен плам и отдаденост. Солистът на Държавна опера – Бургас впечатлява с високия градус на духа си, спазването на общочовешки и професионални етични норми, влага все по-осезателна зрялост и натрупана с годините мъдрост в образите, които изгражда. За 2021 г. наградата за бургаския културен институт получи Райна Попова, дългогодишен корепетитор в Държавна опера - Бургас.
За събитието – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/basat-diman-panchev-nagradata-obshtinata-24

· Присъстващите на концертния спектакъл „Оскарите в музиката“ на откритата сцена на Летен театър "Бунарджика" - гр. Пловдив на 26 май символично бяха преведени през емблематичния червен килим на Холивуд - със саундтракове от любими филми, печелили най‐ престижната награда за произведения на Седмото изкуство - "Оскар". Под палката на маестро Левон Манукян, обичаните актьори Милица Гладнишка и Филип Аврамов, освен невероятни артистични умения и усет за успешна интеракция с публиката, показаха и великолепни певчески качества.. Оригиналният сценарий и умело компилираната мултимедия на "Оскарите в музиката" са дело на Юлия Манукян. В програмата, в която прозвучаха истински хитове, бяха включени музикални теми от „Красавицата и Звярът”, "Вълшебникът от Оз", "Челюсти", "Тарзан", „Джеймс Бонд”, „Армагедон”, „Роки”, „Доктор Живаго”, "Кръстникът", „Властелинът на пръстените” , "Списъкът на Шиндлер", "Закуска в Тифани", "Ла Ла Ленд"и др. Поздравления, освен двамата популярни солисти и маестро Манукян, заслужиха и концертмайсторът Христо Белчев, Дария Кръстева - пиано, Киро Иванов - ударни, както и всички оркестранти на Държавна Опера Бургас, служителите от техническите служби, осигурили цялостната визия на концертния спектакъл.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-oskarite-muzikata-uspeh-plovdiv
„Оскарите в музиката“ бяха представени с голям успех и на остров „Света Анастасия“ – на 29 юли, когато островната сцена едва побра над 300 души публика:
https://operabourgas.com/bg/media/novini/-oskarite-muzikata-sazdavat-nastroenie-ostrova
https://operabourgas.com/bg/media/novini/300-dushi-sabra-ostrovat-oskarite-muzikata
Още концерти на „Оскарите в музиката“през годината:
https://operabourgas.com/bg/media/novini/-oskarite-muzikata-zavladyaha-karlovo
https://operabourgas.com/bg/media/novini/-oskarite-muzikata-radushen-priem-provadiya


· На 31-ви май на сцената на Бургаската опера, под палката на маестро Иван Кожухаров, сопраното Нона Кръстникова, тенорът Даниел Дамянов, баритоните Александър Крунев, Валери Турманов и Яни Николов, тенор, заедно с артистите от хоровия състав на Държавна опера – Бургас, представиха операта „Палячи“ от Руджиеро Леонкавало. Режисурата на сложния драматичен спектакъл, характерен с дълбок психологизъм при изграждането на образите, в които са вплетени фаталистични елементи, е проф. Павел Герджиков. 
Цялостната мрачна атмосфера и внушения, наситени с трагизъм и обреченост, в изпълнение на първокласните солисти и хор, се допълват от интерпретацията на красивите музикални теми на Леонкавало, в изпълнение на оркестъра на Бургаската опера. Диригент на артистичния състав на хора към Бургаската опера е Невена Михайлова. Художник на постановката – Иван Попов, асистент-режисьор – Лина Пеева, концертмайстор – Христо Белчев
Динамика в отношенията, емоционални пропадания, ревност, страдание, изменчиви чувства, трагизъм, отмъщение – целият спектър от чувства е осезаем в спектакъла "Палячи". Нона Кръстникова изгради образа на Неда /Коломбина/ с психологическа нюансираност и вникване в характерологията на една силна жена, позволила си да покаже своята слабост чрез уязвимостта на чувствата си. Ярки и запомнящи се бяха и ролите, представени от Даниел Дамянов /Канио/ Александър Крунев /Тонио/, Валери Турманов /Силвио/ и Яни Николов Беппе /Арлекин/. Всеки един от образите е разгърнат в параметъра на емоционалния взаимообмен между участващите в сложната завръзка с трагичен край, а гласовете на солистите умело се вплитат в цялостно звучене, носещо тръпката и енергийния заряд на една истинска драма. Изключително красивите арии и музикални мотиви на Леонкавало винаги са посрещани от публиката с емоционалния резонанс на интелигентна съпричастност с посланията на изкуството. Синхронът между музика, сюжет, драматургия, сценично присъствие, емоционална наситеност на образите, взаимодействието между героите – белязано с трагиката на изменчивите чувства, водещи до драматични сблъсъци и разлом на отношенията, бяха налице в „Палячи“ – под вещата и вдъхновена палка на маестро Иван Кожухаров.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/tragichna-lyubov-palyachi-burgaska-stsena-vtornik
https://operabourgas.com/bg/media/novini/velikolepno-izpalnenie-vazdeystvashti-poslaniya-palyachi

· В празничния 1-ви юни артистите от Държавна опера- Бургас разказаха на над 230 възпитаници на Детска градина "Звездица- Зорница" в бургаския комплекс "Зорница" чудната приказка за Алиса /в ролята - Весела Апостолова/, която попада в Страната на чудесата. На това необикновено място тя преживява вълнуващи приключения, заедно със своите приятели - причудливите приказни създания: Червения котарак - Бранимир Недков, Шапкаря - Петър Тихолов, Заека - Мирослав Димитров, Царица Купа - Лина Пеева, и Принц Сърце - Милен Динолов.
В мюзикъла за деца от Александър Йосифов „Алиса в страната на чудесата“, който неизменно се приема радушно - и от аудиторията на най-малките, и от порасналите вече деца - за час завръщащи се във вълшебния свят на детството, участваха и артисти от балетната трупа на Бургаската опера. Г-жа София Димитрова, директор на престижното детско заведение, сподели, че е впечатлена от постановката и артистите на Бургаската опера, не само като професионално представяне, а и като отношение към детската публика, като добави, че с удоволствие ще отправя отново покани за гостуване на спектакли на Държавна опера - Бургас.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/vazpitanitsi-dg-zornitsa-zvezditsa-posreshtnaha-ovatsii-alisa
· На 2-ри юни бе представен спектакъл на „Макс и Мориц“ в гр. Черноморец:
 https://operabourgas.com/bg/media/novini/podarak-yuni-detsa-chernomorets-maks-morits
· На 4 юни операта за деца „Макс и Мориц“ зарадва и децата от Бургас в залата на Операта:
https://operabourgas.com/bg/media/novini/shtastlivi-detski-usmivki-spektakala-maks-morits
До края на годината спектакълът „Макс и Мориц“ бе представен още:
https://operabourgas.com/bg/media/novini/radost-detsata-maks-morits-petachnata-vecher
https://operabourgas.com/bg/media/novini/-maks-morits-zarachenitsi-su-ivan-vazov-pomorie
https://operabourgas.com/bg/media/novini/300-uchenitsi-provadiya-aplodiraha-maks-morits

· Еуфорична бе следпремиерната атмосфера на 7 юни в Летния театър на Бургас с премиерата на балета от Лудвиг Минкус „Дон Кихот“, по режисура на Галина Калчева, както и кадрите, запечатали щастливите усмивки на удовлетворение от сътвореното, което се прие с бурно признание от публиката. Възхитително съчетание на ритми, обагрени от страст, динамика и вихър от емоции, цялостен облик, синхронизирал идея, музика, художествени послания и вдъхновено изпълнение, под знака на истинско майсторство, бе премиерният спектакъл. Очакван фурор в ролята на Китри предизвика появата на примабалерината на Софийската опера и балет Марта Петкова, която винаги е била посрещана изключително топло от бургаската публикa. А почитателите на балетното изкуство в крайморския град имат вкус и усет за изкуството от най‐висока класа и са подвластни на харизмата на изпълнителите. А Марта Петкова бе като красива посланичка на красотата, нереално съвършена за земните измерения. И топла, нежно усмихната, с толерантно отношение към колегите си и раздаваща се стопроцентово на публиката.
· Във възхитителна симбиоза с примабалерината бе Емил Йорданов в образа на любимия на Китри - Базил, и като излъчване, и като темперамент, и като майсторство. Освен звездната балетна двойка, цялостната многобагрена феерия на сцената на Летния театър изградиха - чрез динамика на движенията и умело предаване на емоционалните послания, всички солисти и артисти от ансамбъла, както и свежото присъствие на възпитаниците на балетните класове на НУМСИ "Проф. Панчо Владигеров" гр. Бургас, които участваха - изключително отговорно и в синхрон с майсторството на останалите изпълнители, в красивите мистични сцени, в които властват дриадите - митичните горски създания, покровителки на дърветата. Като самата Повелителка на дриадите - стилна, въздействаща, внушаваща респект, бе младата балерина, носителка на многобройни национални и международни отличия, която вече има няколко успешни роли в спектакли на Държавна опера - Бургас, в чиято балетна трупа е от няколко месеца - Емона Георгиева. С нежно и феерично сценично присъствие и артистичност се отличи и Събина Косева - като Амур. Теодор Цаков и Яна Бердута - като Еспада и Мерседес бяха атрактивни и блестящо пресъздоха испанския темперамент чрез разнообразните вихрени танци. Динамични и очарователни бяха Даниела Туртуманова-Стоянова и Натали Иванова - като Приятелките на Китри. Истински южен полъх и страст излъчваха Приятелите на Базил – Даниел Тичков и Кирил Филипов. 
Характерните роли, изискващи актьорски умения, на емблематичната двойка от романа на Сервантес Дон Кихот и Санчо Панса, бяха пресъздадени умело и със забележително чувство за хумор от Петър Тихолов и Яни Николов. Колоритен бе и образът на Гамаш, именитият самонадеян благородник, който неуспешно се бори за сърцето на красавицата Китри - в изпълнение на Даниел Димитров. В страстния Цигански танц като кълбо от чувственост и динамичност бяха Ива Овчарова и Кирил Филипов. Като бащата на Китри - Лоренцо, на сцената колоритно присъствие имаше Светлан Николов, в ролята на Кръчмарката бе атрактивната София Ловджиева-Светлозарова.
Искрени адмирации - заради отдадеността на сцената по време на премиерния спектакъл и постигнатия синхрон, заслужиха и артистите от ансамбъла на балета към Държавна опера – Бургас - традиционно на високо изпълнителско ниво.
Чудесната постановка на Галина Калчева - режисьор на внушителната мащабна балетна феерия, великолепната сценография на Иван Токаджиев, напълно съответстващите с идеята на декорите ярки и атрактивни костюми, дело на художника Яна Дворецка, която е сътворила цели 82 оригинални костюма за премиерата, ушити майсторски от гардеробиерките на Бургаската опера, техническото обезпечаване на спектакъла, заслугата на асистент-режисьора Лина Пеева и, разбира се, емоционалното и интелигентно присъствие на публиката, бяха атестация за сътворяването на истински културен празник снощи на сцената на Летния театър.
С премиерата на "Дон Кихот" от Лудвиг Минкус официално бе открито петнадесетото издание на Бургаските музикални празници "Емил Чакъров" 2022, реализирани от Държавна опера - Бургас и Община Бургас. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/premierata-baleta-don-kihot-otkriva-bmp-emil-chakarov
https://operabourgas.com/bg/media/novini/premierata-don-kihot-otkriti-bmp-emil-chakarov
В рамките на летния сезон пищният балетен спектакъл „Дон Кихот“ бе представен още два пъти на сцената на Летния театър – с очакван успех: на 28 юни /солисти – Кристина Чочанова-Иванова и Емил Йорданов https://operabourgas.com/bg/media/novini/blestyashtata-premiera-don-kihot-burgaska-stsena
https://operabourgas.com/bg/media/novini/krasota-maystorstvo-dinamika-yuzhna-strast-don-kihot,  и на 15 август – с Анелия Димитрова и Даниел Тичков https://operabourgas.com/bg/media/novini/aneliya-dimitrova-blesti-kitri-don-kihot-ponedelnik
https://operabourgas.com/bg/media/novini/blestyashti-aneliya-dimitrova-daniel-tichkov-don-kihot.
· На 9 юни във фоайето на Операта бе представена книгата на проф. Боряна Ламбрева „Камерният свят на Павел Герфжиков“: 
За събитието – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/valnuvashto-predstavyane-kamerniyat-svyat-pavel-gerdzhikov
· На 14-и юни на сцената на Летен театър – Бургас публиката имаше възможност да съпреживее щастливи мигове на досег с изкуство от висока проба с концертния спектакъл „Приказка за двама“, представен от един от най‐обичаните български певци  – Орлин Горанов, във вълнуващ дует с великолепното сопрано Еделина Кънева. Концертният проект с една от най-романтичните музикални програми звучи под оркестровия съпровод на музикантите от Бургаската опера, а зад диригентския пулт е именитият маестро Деян Павлов.  Събитието бе второто от програмата на Бургаските музикални празници „Емил Чакъров“, които бяха официално открити с блестящата премиера на балета „Дон Кихот“ от Лудвиг Минкус, постановка – Галина Калчева, на 7-и юни. Летният фестивал на името на празници се провеждат за петнадесети пореден път от Държавна опера – Бургас и Община Бургас.
На сцената на Летен театър – Бургас във вторник един от най‐успешните сценични тандеми – Орлин Горанов и Еделина Кънева, подари на публиката неувяхващите чувства и вечните послания на вълнуващи арии и дуети от мюзикълите „Котките“, „Фантомът на операта“, „Целуни ме, Кейт“, „Моята прекрасна лейди“, "Човекът от Ла Манча", "Singing In The Rain", както и превърналата се в емблема "Светът е за двама". В чудесно селектираната програма звучат и известната "Con te partiro", изпълнявана от Андреа Бочели, както и композицията, дала името на концерта – „Приказка за двама" /музика и аранжимент – Митко Гидишки, текст – Матей Стоянов/.  Великолепните професионалисти Еделина Кънева и Орлин Горанов анонсираха всяко от изпълненията – не само давайки информация за изпълняваните произведения, но и зареждайки с настроение и придавайки задушевна атмосфера на събитието. Подбраната селекция от световноизвестните мюзикъли и популярни песни е под отличния оркестров съпровод на музикантите от Държавна опера – Бургас.  Те изпълняват – с вкус, стил и чудесно цялостно звучене, и самостоятелни оркестрови композиции – Увертюра от мюзикъла "Моята прекрасна лейди", известния "Валс No2" от Шостакович и др.
Комбинацията от всички компоненти на концерта – известни и обичани солисти, отличен оркестър и първокласен диригент, бяха гаранция за една вълшебно прекарана вечер в среща с вълнуващите послания на музиката на „Приказка за двама“ на 14-и юни. Въпреки проливния дъжд, имаше многобройна публика в Летния театър. Концертната проява с приказно име бе една необходима глътка романтика в сложната съвременна реалност.
Националното турне на успешния музикален проект: ден преди концерта на Летния театър в Бургас – на 13 юни, концертната програма бе представена с голям успех в гр. Сливен https://operabourgas.com/bg/media/novini/-prikazka-vdigna-kraka-publikata-sliven, последваха концертни изяви в Благоевград, Пловдив https://operabourgas.com/bg/media/novini/-prikazka-uspeh-blagoevgrad-plovdiv, Карлово https://operabourgas.com/bg/media/novini/izklyuchitelno-toplo-posreshtane-prikazka-karlovo и Русе https://operabourgas.com/bg/media/novini/golyam-uspeh-prikazka-ruse.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/valnuvashta-prikazka-edelina-kaneva-orlin-goranov
https://operabourgas.com/bg/media/novini/dazhdat-poprechi-prekrasnoto-nastroenie-prikazka
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/premiera-pif-paf-puf-sabota-operata
https://operabourgas.com/bg/media/novini/chudesno-nastroenie-premierata-pif-paf-puf
· На 18 юни бе дългоочакваната премиера на детско заглавие - приказен колорит, бликащо настроение, красота - в декори, костюми и цялостно излъчване на артистите, симпатична закачка - премерена и с вкус, непринудени детски усмивки - най-чистите и най‐сигурният индикатор, че посланията на постановката и майсторството на артистите са достигнали до детската публика, която не може да бъде излъгана!
В мрачния дъждовен съботен ден премиерният спектакъл на „Пиф, Паф, Пуф“ на Държавна опера - Бургас донесе най-най-най-приятни емоции и искрени усмивки - и на на деца, и на техните пораснали придружители. Нетърпението да бъде съпреживяна емоцията на премиерата бе видимо - опашка за билети се бе извила пред касата на Операта преди представлението - може само да си пожелаем и за в бъдеще поканата за изкуство да е така радушно приета! Творческият процес на раждането на новия спектакъл за деца доведе до триумфален финал - от бурно одобрение, адмирации и щастливи усмивки. Заслуга за успешния финал на процеса е на талантливия екип: постановчикът – доц. д-р Александър Текелиев, художникът - Анна‐Мария Токаджиева, помощник‐режисьорите – Лина Пеева и Петър Тихолов, хореографът – Галина Калчева, както и на всички специалисти от техническите служби - тонрежисьори, сценични работници, гардеробиери, суфльор.
Както стана ясно от сценария - с образователна цел е важно за децата да разберат - зад кадър остават много специалисти, без чийто труд не би била възможна никоя постановка. Сценографията и костюмите на „Пиф, Паф, Пуф“, дело на младата талантлива художничка Анна-Мария Токаджиева, представят занимателната и най-характерна страна на всеки от героите. Декорите са смайващи и напълно в синхрон с приказната история, представена с похвата "театър в театъра". Атрактивните танци, дело на хореографа Галина Калчева, бяха изпълнени от самите артисти - с енергия, желание и завидни умения.Чудесни и професионално поднесени бяха и аранжиментът, звуковото оформление и инструменталът - дело на Нина Райхел, пиано.
Забавната история за Пиф, Паф, Пуф, Кумчо Вълчо, Патока Патаран, разказвачите на приказната история - Милко и Илко, беше представена на сцената на Операта по оригинален начин, като в занимателния сюжет бяха преплетени ненатрапчиво поуки за децата.
Сценичната адаптация на режисьора Александър Текелиев внася нова философия, както и забавни акценти в познатата на всички история. Музикалната комедия за деца от Александър Райчев. "Пиф, Паф, Пуф" изпълниха - с осезаем творчески заряд, плам и вихрено сценично присъствие: двете по‐вятърничави и недалновидни прасенца, но с добри сърцаю: Пиф - Весела Апостолова, Паф - Стефка Христозова, Пуф /рецитатор, алтруист, строител на сигурни срещу Вълчови набези къщички/ - Калина Попова; самият Кумчо Вълчо, който преследва трите прасенца, за да си приготви вкусен обяд - Бранимир Недков; Патокът Патаран, който, стоплен от добра дума, помага на прасенцата - Шмилена Султанова; модераторите на занимателната история с поучителен край - Илко - Мирослав Димитров и Милко - Милен Динолов. Щастливите усмивки на деца и родителите и желанието да се снимат с любимите приказни герои бяха най-добрата атестация за добре свършена работа!
Очертава се чудесната постановка на Бургаската опера има дълъг и щастлив сценичен живот! Втората премиера премина също при пълна зала и с голям успях  - тя бе  на 21‐ви юни в залата на Операта. В ролите бяха Пиф - София Ловджиева-Светлозарова, Паф - Полина Бахчеванова, Пуф - Лина Пеева, Кумчо Вълчо - Йордан Христозов, Патокът - Дарина Запрянова, Илко - Мирослав Димитров, Милко - Милен Динолов.
За премиерния спектакъл – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/premiera-pif-paf-puf-sabota-operata
https://operabourgas.com/bg/media/novini/chudesno-nastroenie-premierata-pif-paf-puf
https://operabourgas.com/bg/media/novini/uspeshna-vtora-premiera-pif-paf-puf-operata
„Пиф, Паф, Пуф“ – на различни сцени, но с неизменен сценичен успех:
https://operabourgas.com/bg/media/novini/-pif-paf-puf-maks-morits-15-yuli-letniya-teatar
https://operabourgas.com/bg/media/novini/stotitsi-detsa-aplodiraha-pif-paf-puf-letniya-teatar
https://operabourgas.com/bg/media/novini/-pif-paf-puf-zaradvaha-200-detsa-zalata-operata
https://operabourgas.com/bg/media/novini/500-detsa-zabavlyavaha-pif-paf-puf-operata
https://operabourgas.com/bg/media/novini/spektakalat-pif-puf-paf-zaradva-350-detsa
https://operabourgas.com/bg/media/novini/-puf-paf-puf-zaradvaha-detsa-dg-zvezditsa-zornitsa
https://operabourgas.com/bg/media/novini/stotitsi-detsa-aplodiraha-pif-paf-puf-operata
https://operabourgas.com/bg/media/novini/trite-prasentsa-zaradvaha-burgaski-uchenitsi-operata

· Под диригентската палка на маестро Левон Манукян /автор и на оркестрациите/, солистката Мария Цветкова-Маджарова, сопран, и оркестърът на Бургаската опера, с концертмайстор Христо Белчев, поведоха публиката в света на филмовата музика на легендарния Енио Мориконе – на 21-ви юни на сцената на Летен театър – Бургас. Концертният спектакъл по идея и сценарий на Юлия Манукян „Енио Мориконе – киното в ноти“ е премиерен и продължава добрата традиция на проекта – също по неин сценарий и под диригентството на маестро Манукян – „Оскарите в музиката“, който години наред е посрещан радушно по сцените на различни градове в България. Събитието „Киното в ноти“ бе третото от програмата на Бургаските музикални празници „Емил Чакъров“ 2022 г.
Енио Мориконе е известен като най-продуктивния композитор на филмова музика. В концерта трибют публиката имаше удоволствието да чуе някои от неговите най-популярни произведения; "Имало едно време в Америка", “Имало едно време на Запад”, "Мисията", “Омразната осморка”, “Кино Парадизо”, "Сицилианският клан", "Професионалистът" и едно от най-любимите заглавия на българите от миналото –  „Октопод". „Някои от тях са получавали най-големи награди за музика, а вярвам, че ще върнем хората назад във времето – към голямото, качественото кино.", допълва диригентът Левон Манукян за проекта.
По време на концертния спектакъл на мултимедиен екран бяха излъчвани кадри от холивудски продукции и известни образци на европейското кино, като подбраните филмови моменти бяха синхронизирани с изпълнявания саундрак от съответното произведение на Седмото изкуство. Майсторски подбраната мултимедия също е дело на сценаристката Юлия Манукян. Присъстващите на събитието на 21-ви юни в Летния театър бяха подвластни на магията на киното, в съчетание с вълнуващите музикални теми на Енио Мориконе – творец емблема в света на филмовата музика. На 27-и  юни бе концертът с премиерния проект „Киното в ноти“ в гр. Горна Оряховица, на 2-ри юли – на живописната открита сцена на остров „Света Анастасия“. Последва успешно турне в различни градове в България – Царево, Ямбол, Сливен, Поморие, Варна:
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/muzikalnite-shedyovri-enio-morikone-zvuchat-kinoto-noti
https://operabourgas.com/bg/media/novini/blestyashta-premiera-kinoto-noti-letniya-teatar
Още концертни прояви на „Мориконе - киното в ноти“ в страната:
https://operabourgas.com/bg/media/novini/200-dushi-publika-aplodira
https://operabourgas.com/bg/media/novini/-kinoto-noti-golyam-uspeh-gorna-oryahovitsa
https://operabourgas.com/bg/media/novini/muzikata-morikone-zvucha-tsarevo
https://operabourgas.com/bg/media/novini/uspeh-kinoto-noti-yambol
https://operabourgas.com/bg/media/novini/morikone-zvucha-krepostta-tuida-sliven
https://operabourgas.com/bg/media/novini/palna-zala-morikone-kinoto-noti-pomorie
https://operabourgas.com/bg/media/novini/cinema-in-notes-varna

· На 7 юли на сцената на Летния театър, под палката на маестро Иван Кожухаров, бе поредното атрактивно представление на иновативната постановка на „Севилският бръснар“ – в рамките на Бургаските музикални празници „Емил Чакъров“. В ролите бяха: Йоана Кадийска, Николай Моцов, Александър Крунев, Кокстадин Мечков, Диман Панчев, Нона Кръстникова, Бранимир Недков.
https://operabourgas.com/bg/media/novini/osavremenenata-postanovka-sevilskiyat-brasnar
https://operabourgas.com/bg/media/novini/dinamika-nastroenie-letniya-teatar-sevilskiyat-brasnar
· На 15 юли на сцената на Летния театър за най-малките зрители Държавна опера – Бургас бе подготвила два спектакъла: „Пиф, Паф, Пуф“ и „Макс и Мориц“, които премиаха пред многобройна публика.
https://operabourgas.com/bg/media/novini/-pif-paf-puf-maks-morits-15-yuli-letniya-teatar
https://operabourgas.com/bg/media/novini/stotitsi-detsa-aplodiraha-pif-paf-puf-letniya-teatar
https://operabourgas.com/bg/media/novini/radost-detsata-maks-morits-petachnata-vecher
· На 16 юли на живописната островна сцена на о. „Света Анастасия“ бе поредното вълнуващо събитие от програмата „Купон на острова“ 2022 – концертът „Симфони мелъди рок“, под палката на маестро Свилен Симеонов, солист – Ралица Петкова, цигулка и с участието на Джаз формация „София“.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/muzika-rok-legendi-zvuchi-ostrova-sabota
https://operabourgas.com/bg/media/novini/vzriv-emotsii-ostrovnata-stsena-simfoni-meladi-rok
В  същия ден, 16 юли, на сцената на Амфитеатъра в Созопол бе успешното представление на „Пепеляшка“ – пред интернационална публика. 
За спектакъла – подробна информация и снимки – в официалния         сайт на Държавна опера – Бургас:
https://operabourgas.com/bg/media/novini/baletat-pepelyashka-predstavi-amfiteatar-sozopol
· Един от акцените в лятната програма на Бургаската опера бе операта „Турандот“ от Джакомо Пучини, в която звездно присъствие на сцената на Летния театър имаха солистите на Софийската опера и балет Габриела Георгиева и Костадин Андреев, сопраното Йоана Железчева, басът Делян Славов, баритонът Алекснадър Крунев, тенорите Яни Николов, Милен Динолов, Мирослав Димитров, Любомир Тодоров, оркестър, хор и балет на Държавна опера – Бургас, под диригенството на маестро Григор Паликаров /гост/, както и младите певци от Детски хор „Милка Стоева“ с диригент Светла Стоева. Внушителният спектакъл, изпълнил с публика със зрители от различни националности Летния театър, бе на 22 юли. 
Респект за въздействащото вокално‐артистично майсторство заслужиха всички изпълнители! Пучиниевият шедьовър за пореден път въздигна градуса на духа до висотата на досег до висшите измерения на изкуството - съживяващо, сътворяващо, изцелително, градивно. В празник на класическата музика се превърна петъчната вечер на 22-ри юли под вещата палка на маестро Григор Паликаров.
Великолепните солисти, оркестът, хор, балет на Държавна Опера Бургас и младите певци от Детски хор "Милка Стоева" разказаха - чрез звук, стих, динамика, багри и вплетена във всички сценични компоненти философска дълбочина, приказна история. Пред многобройната публика в театъра в Приморския парк се разгърна епично платно с многоизмерна въздействена сила. Бе проследена нишката на легендата за владетелката на Забранения град в Пекин - Принцеса Турандот, известна със своята несломима жестокост, породена от травми в кармичния й път, за смелостта на Принц Калаф, който съумява да намери ключ към сърцето й, за саможертвената сила на Лиу, за татарския цар в изгнание - слепият мъдрец Тимур, за придворните Пинг, Панг, Понг, въвеждащи зрителите в приказния сюжет, и повелителя на Китай - Императорът Алтум.
Познатата история за прословутите три гатанки, които водят или до гибел, или до сърцето на Турандот, винаги е предизвиквала обяснимо явление - тъй като съдържа дълбокия промисъл за дуалистичната човешка природа и двигателната сила на любовта, която е отговорът на всички земни въпроси - като Ин и Ян в проявлението на същността ни.
И преживяването в Летния театър беше необикновено - едновременно съдържащо източната лаконичност на изказа и привидна студенина, и в същото време - носещо латентно заложения заряд на помитаща емоционална сила.
Както маестро Паликаров подчерта в интервю относно спектакъла на "Турандот" по БНР Бургас, затова е велико и вечно оперното изкуство - защото всяко представление носи печата на изключителност, всеки спектакъл е уникален - като съчетание на гласове, хармонизиране на хоровите партии с оркестровия съпровод, както и внасяне на оригинални елементи в сценография, костюми, хореография. Бе сътворен поредният неповторим оперен празник. 
Впечатляващото сопрано Габриела Георгиева за пореден път доказа класата си, изграждайки респектиращо - и като вокална техника и възможности, и като артистизъм, противоречивия образ на жестоката принцеса Турандот, която претърпява съдбовна метаморфоза, преобразена от силата на истинската любов. В нишката на пищната приказна история великолепно се вписа тенорът Костадин Андреев, който неведнъж е доказвал високата си класа на бургаска сцена - с плам, впечатляваща сила и диапазон на гласа си, раздаващ се. В цялостната внушителна картина на "Турандот", като неделимо цяло от изграждането на спектакъла, бе и прекрасното драматично сопрано Йоана Железчева, която извая трагичния образ на Лиу с изключителна нежност и сила едновременно - в нюансите на гласа й присъстващите усетиха духовната мощ на саможертвата в името на любовта, пресътворени убедително. Великолепно изграден от баса Делян Славов бе и достолепният образ на слепия татарски цар в изгнание Тимур - с емоционални амплитуди и въздейственост на тембъра, придобиващи параметрите на тайнствено съзаклятие. Разказвачите на приказната история, случваща се зад стените на Забранения град в Пекин - Пинг, Панг и Понг, в чудесната интерпретация на баритона Александър Крунев и тенорите Яни Николов и Милен Динолов /дебютни роли и за двамата/, също бяха част от цветния пъзел с източен привкус на представената вълнуваща сюжетна нишка. Убедителен бе и тенорът Мирослав Димитров - в образа на Императора на Китай Алтум.  
Адмирации за всички "замесени" в духовното приключение: маестро Паликаров - обединител на творческата енергия на солисти, оркестранти - с концертмайстор Христо Белчев, хористи, балетисти - с ръководител на трупата - Галина Калчева и репетитор на спектакъла - Анелия Иванова, за диригента на хоровия състав - Невена Михайлова, Светла Стоева - диригент на Детски хор "Милка Стоева", асистент‐режисьора Петър Тихолов, корепетитори, специалисти от техническите служби, промоутъри, както и на публиката, която показа отношение към класическото музикално изкуство, вкус и класа.
Спектакълът на "Турандот" бе поредното събитие в рамките на Бургаските музикални празници "Емил Чакъров" 2022, реализирани от Държавна опера - Бургас и Община Бургас.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/gabriela-georgieva-kostadin-andreev
https://operabourgas.com/bg/media/novini/raztarsvashti-emotsii-turandot-letniya-teatar
· За поредна година Държавна опера – Бургас участва в ежегодния фестивал Balchik Classic Days, като закри престижния форум на 30 юли с коценртния спектакъл „Ах, този мюзикъл“, под палката на маестро Йордан Дафов, със солисти: Еделина Кънева, Орлин Горанов и Орлин Павлов.
За концерта:
https://operabourgas.com/bg/media/novini/blestyashta-koda-ah-  myuzikal-festivala-balchik

· Друга мащабна постановка  на Бургаската опера събра многобройна публика на сцената на Летния театър – „Аида“ от Джузепе Верди – на 2 август. 
https://operabourgas.com/bg/media/novini/velichestvena-aida-srabskata-diva-sanya-anastasiya-yoana-zhe
След подобни преживявания, белязани с клеймото на изключителност, човек притихва и предпочита да разговаря с вътрешното си "Аз", да преработва емоционално видяното и почустваното, да го трансформира в несравнима градивна сила, за да достигне до всяка клетка живителната сила на Изкуството. Най‐пречистените му измерения, в най‐въздействащата му форма, в най‐завършения естетичен вид бяха представени с изключителното представление на „Аида“ във вечерта на 2‐ри август/ на сцената на Летен Театър Бургас. Емоцията не би могла да се предаде чрез думи и кадри.Но ако поне частица от нея успее да достигне до Вас, то мисията на музиката е осъществена. А тя е най-универсалното изкуство, чиито изразни средства са достъпни до хора от всяка раса, възраст и социален статус. Истинско музикално събитие бе сътворено отново под палката на маестро Иван Кожухаров, който успя да вдъхне енергия и вълнуващ живот на всяка нота от партитурата, зареждайки я с искрата на автентичната емоция и безспорния професионализъм! Оркестърът бе изключително монолитен - като звучене и предаване на музикалните послания.Забележителна бе и в Бургас, след многобройми изяви по световни сцени, сръбската оперна дива Саня Анастасия - с разтърсващо въздействие на невероятния си глас, помитаща сила на вътрешния й плам, покоряваща и хипнотизираща харизма - като властната фараонска дъщеря Амнерис, която губи жестоката битка за сърцето на любимия Радамес!Феноменално изградена динамика и ювелирно изваяни фрази, с кадифена мекота и красиви темброви нюанси от великолепното драматично сопрано Йоана Железчева - в една от най‐силните й сценични превъплъщения като принцесата в робство Аида! Плътен, със силен заряд, пълнокръвно звучащ, наситен със съпреживени чувства и драматизъм, брилянтна вокална техника - запазената марка на именития баритон със световна кариера Крум Гълъбов в ролята на поробения цар на Етиопия Амонасро.
Емоционалност, оттенъци на дълбока чувствителност, артистизъм, прекрасно изградена динамика, отразяваща преживените чувства на Радамес - смел пълководец, попаднал в клопката на жесток избор между любовта и дълга към Родината - чудесно пресъздадени от блестящия тенор Валерий Георгиев. Достолепие, забележителни темброви нюанси и почти хипнотично излъчване представи на сцената басът Делян Славов Delyan Slavov в образа на Върховния жрец на Египет. Чудесно сценично присъствие, подплатено с респектиращи вокални постижения, имаха и Костадин Мечков Kostadin Mechkov, бас - като Фараона на Египет, сопраното Стефка Христозова - Жрица, Милен Динолов - Вестоносец.
В пищната постановка, чието поредно представление бе запомнящо се, заслужени адмирации получиха и всички над 130 изпълнители - оркестър - с концертмайстор Христо Белчев, чудесно балансиран хор - с диригент Невена Михайлова, атрактивен балет - характерната хореография, издържана в древноегипетска стилистика, е на проф. Хикмет Мехмедов, репетитор на балетния състав - Галина Калчева.
Поздравления и за специалистите от техническите служби "зад кадър" - сценични работници, погрижили се за внушителните декори, дело на художника Чавдар Чомаков, тонрежисьори, осветители, асистент‐режисьор Лина Пеева, част от костюмите на солистичния състав бяха предоставени с любезното съдействие на Държавна опера - Стара Загора. 
Не на последно място - като важен елемент от цялостната структура на спектакъла, трябва да се споменат внушителните декори и костюми, които пренасят в епохата на Древен Египет - със стилизирани пирамиди, йероглифи, храмове, ритуали. Представлението бе паралелно с изложбата "Мощта на египетските символи", която се помещаваше в сградата на Операта. Забележителното събитие бе част от календара на Бургаските музикални празници "Емил Чакъров" 2022, реализирани от Държавна Опера Бургас, в партньорство с Община Бургас.
Сред многобройната интернационална публика, която на няколко пъти прекъсва действието с бурни аплаузи след изпълненията на изключителните солисти, бяха забелязани официални лица, представители на местната администрация, културни дейци. В края на тричасовото великолепие "Аида" бе поднесена традиционната кошница с цветя от името на кмета на Бургас Димитър Николов.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/monumentalna-aida-letniya-teatar-burgas
· На 9 август на сцената на Летния театър бе спектакълът на „Тоска“ от Джакомо Пучини – след представлението през м. май на сцената на Бургаската опера, сопраното Таня Иванова отоново бе неотразима в ролята на примадоната Флория Тоска, но този път в партньорство с тенора Ивайло Михайлов /гост/, баритона Марян Йованоски. Във вълнуващия спекаткъл участваха още: басът Делян Славов, Костадин Мечков, бас, тенорът Яни Николов, Петър Тихолов, бас, Иван Грозев, бас, Лина Пеева, мецосопран. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/velikolepnoto-soprano-tanya-ivanova-toska-letniya-teatar
https://operabourgas.com/bg/media/novini/izklyuchitelna-toska-stsenata-letniya-teatar-vtornik
· Вълнуващ акцент в програмата на Държавна опера – Бургас за лятото на 2022 г., в партньорство с Община Приморско, бе тридневният фестивал „Опера на светилището“. Сред естествения декор на тракийското свещено място Бегликташ бяха представени едни от емблематичните оперни заглавия: „Мадам Бътерфлай“ от Джакомо Пучини /на 6-и август/
https://operabourgas.com/bg/media/novini/poreden-grandiozen-festival-opera-svetilishteto-begliktash 
https://operabourgas.com/bg/media/novini/-madam-baterflay-otkri-opera-svetilishteto-begliktash

, „Бал с маски‘ от Джузепе Верди /на 13-и август/ 
https://operabourgas.com/bg/media/novini/bal-maski-trakiyskoto-svetilishte-begliktash-sabota
https://operabourgas.com/bg/media/novini/velikolepen-bal-maski-sartseto-strandzha
и „Кармен“ от Жорж Бизе /на 20-и август/
https://operabourgas.com/bg/media/novini/daniela-dyakova-kostadin-andreev-valnuvasht-tandem-karmen
https://operabourgas.com/bg/media/novini/velichestven-spektakal-karmen-zakri-opera-svetilishteto
Постановките на Държавна опера – Бургас на тракийското светилище, в партньорство с Община Приморско, предоставят уникален шанс за среща с мистичната символика на свещеното място, в съчетание с художествените внушения на оперите. Фестивалът „Опера на светилището“ е доказателство, че класическата музика носи ореола на непреходност и вечност, като естетика и послания, като култура на мислене и начин на световъзприятие и би трябвало да се поддържа интересът и преклонението пред нейните нетленни послания, а в съчетание с подобен природен феномен, е още по-въздействаща.
· На 12 август в Зала 2 на Експозиционен център Флора Бургас официално бяха обявени наградите в категорията "Държавен културен институт“ - за принос в разширяването на достъпа на младите хора до култура. Отличiето заслужено получи доц. д‐р Александър Текелиев, директор на Държавна Опера Бургас. Грамотата бе получена от Светлана Кръстева, aдминистративен директор на Операта. Тя благодари за оказаната чест - от името на доц. Текелиев, като посочи заслугата на целия екип на Бургаската опера - артистичен, административен и технически състав, за високите постижения в сферата на комплексната работа в процеса на музикално‐естетическото възпитание на подрастващите.
За последната година хиляди деца са посетили детските спектакли на Държавна опера - Бургас, като само за четирите представления на премиерното заглавие "Пиф, Паф, Пуф", сценична адаптация и режисура на Александър Текелиев, посетителите са над 2000.
Националните награди ПроКултура‘ 2022 се обявяват в рамките на IX-та Национална конференция „Достъп на младите хора до култура: Ролята на младежките състави“ 12-13 август 2022 г., Бургас, която се организира от Българската асоциация на работодателите в областта на културата (БАРОК) и Граждански институт. Държавна опера - Бургас бе номинирана поради значимия си принос в процеса на възпитанието на детската аудитория - чрез многобройните детски заглавия и спектакли - в репертоара и творческия календар на Операта - както в Бургас, така и в редица градове в България.
За събитието:
https://operabourgas.com/bg/media/novini/burgaskata-opera-prestizhna-nagrada
· На 24 август на сцената на Летния театър бе поредното представление на „Севилският бръснар“ от Джоакино Росини, режисура – Александър Текелиев – отново с успех, отново придружено с много усмивки – сред многобройната интернационална публика! Щуро настроение за публиката създадоха артистите: Илина Михайлова /гост/, Добромир Момеков /гост/, Николай Моцов /гост/, Костаин Мечков, Делян Славов, Нона Кръстникова, Йордан Христозов, оркестърът и хорът на Държавна опера – Бургас, под диригенството на маестро Иван Кожухаров.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/ilina-mihaylova-dobromir-momekov-sevilskiyat-brasnar
https://operabourgas.com/bg/media/novini/vzriv-emotsii-sevilskiyat-brasnar-letniya-teatar
· Предпоследното събитие от календара на Бургаските музикални празници "Емил Чакъров", реализирани успешно за петнадесета поредна година от Държавна Опера Бургас и Община Бургас, премина под знака на фееричното изящество на балетното изкуство. Спектакълът на считания за най‐романтичен балет „Жизел“ от Адолф Адам, постановка и режисура - Галина Калчева, бе красива и вълнуваща кода на наситения летен сезон за балетната трупа на Бургаската опера. Постановката се представя за пети път - след дългоочакваната и отлагана поради пандемията премиера - през м. април 2021 г.
Своя великолепен дебют на бургаска сцена в ролята на Жизел направи примабалерината на Държавна опера - Стара Загора Анелия Димитрова. Фееричната прима, в чиито движения е втъкан финият рисунък на душата й, съпреживя драматичната история на нежната девойка, която закриля любовта и любимия дори в небитието. В красива сценична симбиоза с примата бе Емил Йорданов, премиер‐балетист на Софийската опера и балет и Бургаската опера - в ролята на Алберт. Двамата атрактивни артисти разказаха чрез траекторията на телата си вълнуващата приказка за силата на любовта, която е по‐силна от света на сенките.
Чудесен дебют в образа на Мирта, предводителката на вилисите, направи младата балерина Емона Георгиева, която не криеше вълнението си преди спектакъла и успя да го впрегне във вълнуващ сценичен заряд - в успешното сценично првъплъщение в очакваната и желана от нея роля.
Стабилен и вдъхновен бе солистът на балетната трупа Теодор Цаков - в образа на Ханс, несподелено влюбен в Жизел и погубил живота си заради танца с неумолимите вилиси - духове не девойки, които примамват момците в гората и ги принуждават да танцуват до смъртно изтощение. Силни и запомнящи се образи изградиха на сцената на Летен Театър Бургас - Официална страница и останалите солисти. В ролята на Батилда - знатната годеница на Алберт, бе аристократичната Анелия Иванова, в образа на Херцога се представи Светлан Николов, Берта - майката на Жизел, бе София Ловджиева Вилфред, приближен на Алберт – Стефан Типиков.
Технични, атрактивни, артистични, изпълнени с жизнерадостен заряд бяха Натали Иванова и Кирил Филипов в Pa de deux в първо действие. На естетично оформената сцена, колорит, приказна атмосфера и финес внесоха и: Яна Бердута, Даниела Туртуманова-Стоянова /като двойка вилиси, както и като приятелки на Жизел/; Приятелки на Жизел – Рая Чакърова, Ива Овчарова, Илина Константинова, Събина Косева. Във вълнуващото представление участваха и солисти и ансамбъл към балетния състав на Държавна опера – Бургас, като всеки от тях бе част от красивата сценична феерия и цялостно внушение: Бианка-Хелън Джованели Елена Георгиева, Мария Габарова, Теди Димитрова, Патрисия Соарес, Ивана Фиалковска, Гергана Георгиева, Натали Георгиева, Симона Маринова, Никол Маренова, Савина Петрова, Даниел Тичков, Стоян Фъртунов, Даниел Димитров, Найден Найденов.
В мащабния спектакъл взеха участие и ученици от НУМСИ „Проф. Панчо Владигеров“ – Бургас и Детски балетен театър „Капка“.
Публиката бе многобройна и емоционално реагираща - и по време на представлението, и в неговия край, когато дълго аплодира на крака чудесните артист-балетисти.
Поздравления за всички, сътворили балетното великолепие на сцената на Летния теаър, както и за специалистите, които не излизат за поклон на сцената, но без тях спектакълът не би бил възможен - помощник‐режисьорът Петър Тихолов, служителите от техническите служби.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/aneliya-dimitrova-emil-yordanova-zhizel-sabota
https://operabourgas.com/bg/media/novini/blestyasht-debyut-aneliya-dimitrova-zhizel-v-burgas
· На 31 август бяха официално закрити Бургаските музикални празници „Емил Чакъров“ – с грандиозната оперна гала „Кирил Манолов и приятели“, на която на световния баритон Кирил Манолов бе връчена тазгодишната награда на името на гениалния български диригент Емил Чакъров. Под палката на маестро Григор Паликаров, носител на престижната награда за 2019 г., на сцената на Летния театър, в партньорство с големия български баритон Кирил Манолов, излязоха и: сопраното Йоана Железчева, мацосопраното Даниела Дякова и тенорът Михаил Михайлов. 
За концерта – подробна информация и снимки – в официалния сайт на Държавна опера – Бургас:

https://operabourgas.com/bg/media/novini/vrachvat-nagradata-emil-chakarov-kiril-manolov-sryada
https://operabourgas.com/bg/media/novini/syunv
Новият Сезон 2022/ 2023 на Държавна опера – Бургас бе открит с поредното представление – седмо поред след премиерата на 8 октомври 2021 г., на „Севилският бръснар“ – на 4 октомври в залата на Операта. Под палката на маестро Иван Кожухаров,се представи великолепният артистичен състав: Добромир Момеков /гост/ - Фигаро, Йоана Кадийска - Розина, Николай Моцов /гост/ - Граф Алмавива, Костадин Мечков - Д‐р Бартоло, Делян Славов - Дон Базилио, Нона Кръстникова - Берта, Йордан Христозов - Фиорелло и Офицера. Постановката на доц. Александър Текелиев заслужено бе сред трите заглавия, номинирани в категорията „Постановъчен екип“ за наградата „Кристална лира“ на Съюза на българските музикалнии танцови дейци за 2021 г. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/spektakal
https://operabourgas.com/bg/media/novini/spektakal
· На 7 октомври в залата на Операта за любителите на вечните песни, вълнували меломаните преди десетилетия и продължаващи да звучат актуално и днес, бе представен новият проект на Държавна опера – Бургас – „Златните песни от "Златният Орфей", който е фестивал емблема на световно ниво, на чиято сцена в курортен комплекс "Слънчев бряг" своето достойно място в съкровищницата на съвременната  българска музика са заслужили незабравими песенни заглавия, част от които прозвучаха на премиерния концертен спектакъл. Обичани от представителите на всички поколения песни бяха изпълнени от безспорните любимци на публиката Орлин Горанов и Маргарита Хранова, които бяха солисти на оркестъра на Държавна опера – Бургас, под диригентската палка на маестро Левон Манукян, който е и автор на аранжиментите. Идеята и сценарият на „Златните песни от Златният орфей“ са на Юлия Манукян.
Успешният проект на Бургаската опера бе представен триумфално на много сцени в страната.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/orlin-goranov-margarita-hranova-zlatniyat-orfey
https://operabourgas.com/bg/media/novini/velikoleona-premiera-zlatnite-pesni-zlatniyat-orfey
· На 12 октомри фоайето на Операта едва побра желаещите да присъстват на изискания концерт „Вечер на френската музика“. Красивата мелодика на френската музика представиха солистите на Държавна опера – Бургас: сопраните Людмила Михайлова, Мария Цветкова‐Маджарова и Нона Кръстникова, мецосопраното Даниела Дякова, тенорите Андрея Мирчев и Яни Николов, баритонът Бранимир Недков, басът Костадин Мечков, под клавирния съпровод на пианистката Илиана Тодорова.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/iziskana-vecher-frenskata-muzika-foayeto-operata
https://operabourgas.com/bg/media/novini/mnogobroyna-vaztorzhena-publika-vecher-frenskata-muzika
· На 17 октомври в залата на Операта бе поредното феерично представление на балета от Сергей Прокофиев „Пепеляшка“, постановка и режисура – проф. Хикмет Мехмедов. В главните роли бяха Даниела Туртуманова-Стоянова и Даниел Тичков.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/baletnata-feeriya-pepelyashka-burgaska-stsena-ponedel
https://operabourgas.com/bg/media/novini/valshebna-pepelyashka-operata
· Като събитие на 2022 година за Държавна опера – Бургас би могъл да се определи Първият Национален конкурс за млади оперни певци “Стоян Попов“, който се проведе от 17 до 21 октомври 2022 г. в залата на Операта. Конкурсът, на който бяха заявили участие над 50 млади изпълнители, и се явиха 49, се осъществи със съдействието на Община Бургас. Проектът, спечелен от Бургаската опера, е реализиран с финансовата подкрепа на Национален фонд "Култура" по "Програма за възстановяване и развитие на държавни, регионални и общински културни институти“. Патрон на конкурса е големият български баритон, който е пял с дългогодишен успех по наши и световни сцени – Стоян Попов. Освен на сцената, маестро Попов е посветил повече от 20 години и на каузата да помага на млади колеги, учейки ги на вокална техника и интерпретация, а чрез контактите и познанствата си у нас и в чужбина, той е успял да помогне и за професионалната им реализация. Негова неосъществена мечта остана създаването на студия за млади оперни певци, където те да развиват и усъвършенстват таланта и вокалните си и актьорски умения. „Идеята за конкурс на негово име произлиза именно от това му съкровено желание – с мисъл и грижа към младото поколение, което да продължи достойното присъствие на български оперни артисти по световните сцени.“, казва доц. Александър Текелиев, който е бил негов ученик и е инициатор на създаването на конкурс на името на Стоян Попов. Конкурсът се проведе на изключително /по всеобщото мнение/ високо ниво и бе в два тура. Лауреатите на конкурса бяха избрани от авторитетното жури, в състав: именитият оперен певец със световна слава Калуди Калудов - председател, и членове: проф. Нико Исаков, Стефка Минева – българска оперна певица със световна кариера, проф. д-р Григор Паликаров – диригент, главен художествен ръководител на Симфоничен оркестър – Пазарджик, Огнян Драганов – директор на Държавна опера – Стара Загора, и доц. Александър Текелиев – директор на Бургаската опера. Галаконцертът на лауреатите бе на 21 октомври – на рождения ден на маестро Попов и се превърна в истински празник на класическото музикално изкуство и символ на приемствеността. Очароватлена водеща на вечерта бе известната актриса Гергана Стоянова. Първа награда в двете категории /жени и мъже/ бе присъдена на: Йоана Кадийска и Матеуш Михаловски /Полша/. 
За Първия национален конкурс с международно участие „Стоян Попов“ 2022:
https://operabourgas.com/bg/media/novini/burgaskata-opera-provezhda-parviya-konkurs-stoyan-popovю
https://operabourgas.com/bg/media/novini/ofitsialno-otkrit-konkursat-stoyan-popov
https://operabourgas.com/bg/media/novini/izvestni-laureatite-konkursa-stoyan-popov
https://operabourgas.com/bg/media/novini/izkl
· На 27 октомври с мащабен концерт в залата на Операта  тържествено бе чествана 80-годишнината на големия български композитор и музикален педагог проф. Александър Текелиев. Концертът бе под диригентската палка на изтъкнатия български диригент, председател на Българския хоров съюз – маестро Славил Димитров, с участието на друг именит български музикант – Борислав Йоцов, кларинет, който беше солист на оркестъра на Бургаската опера с концертмайстор Христо Белчев. В празничния концерт взеха участие чудесните млади певци от Детски хор „Милка Стоева“ с диригент Светла Стоева.

За концерта – подробна информация и снимки – в официалния сайт на Държавна опера – Бургас:

https://operabourgas.com/bg/media/novini/alexander-tekeliev-80-godini

https://operabourgas.com/bg/media/novini/8aleksandar-tekeliev-otbelyaza-tarzhestveno

· Поредната премиера за 2022 г. на Държавна опера – Бургас бе детският балетен спектакъл „Червената шапчица“ по идея и режисура на Мария Табакова – на 29 октомври в залата на Операта. 
Прекрасна бе премиерата, с пълна зала възторжени деца и родители, одухотворени артисти, чудесна празнична атмосфера! Адмирации заслужи Мария Табакова, автор на балетната адаптация, хореография и режисура на премиерния спектакъл, за помощник‐режисьорите – Лина Пеева и Петър Тихолов, както и на специалистите от техническите служби, които представиха пред многобройната емоционална публика постановка на най-високо естетико‐визуално ниво. Художник на чудесните костюми е Натали Маркова, мултимедията, разкриваща чудни пейзажи и интериорни решения – Красимир Марчев.
Декорите на новия балетен спектакъл са приказни, костюмите и реквизитът носят приятна закачка. Познатата на всички история за Червената шапчица, Вълка, Бабата, Ловеца бе разказана на сцената на Бургаската опера оригинално, забавно, но и съдържайки желателната за всяка приказка поука. Сюжетът на премиерния балетен спектакъл съдържа хумористични елементи, съчетани с динамиката на действието и редуващи се красиви музикални мотиви.
В ролите в премиерния спектакъл, с настроение, майсторство и видимо удоволствие, влязоха: Червената шапчица – Даниела Туртуманова-Стоянова, Вълк – Даниел Тичков, премиер-балетист, Ловец – Кирил Филипов, Майка – Емона Георгиева, Баба – Мария Габарова, Разказвач – Бранимир Недков. В балетната феерия взеха участие и: Ива Кавръкова, Патрисия Соарес, Илина Константинова и Калина Неделчева.
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/premiera-baleta-chervenata-shapchitsa-sabota-operata
https://operabourgas.com/bg/media/novini/palna-zala-premierata-chervenata-shapchitsa-operata
· С голям успех и отново пълна зала бе и втората премиера на „Червената шапчица“ – на 12 ноември в залата на Бургаската опера. 
https://operabourgas.com/bg/media/novini/-chervenata-shapchitsa-radva-detsa-vazrastni-sabota
https://operabourgas.com/bg/media/novini/vtoroto-predstavlenie-chervenata-shapchitsa-golyam-uspeh
· На 4 ноември в залата на Операта се състоя премиерата на музикално-сценичният спектакъл „Реформаторът“ с участието на популярния български актьор Герасим Георгиев-Геро, който се представи в свръхзабавно амплоа, под съпровода на оркестъра на Държавна опера – Бургас с диригент маестро Левон Манукян. Сценарият на „Реформаторът“ е на Юлия Манукян. Солист на концертния спектакъл е сопраното Мария Цветкова-Маджарова, участват младите актьори Соня Ковчезлиева и Илиян Божков.
„Реформаторът“ бе представен с голям успех на много сцени в България по време на националното турне, което продължава и през следващата година. 
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/artistizam-hubava-muzika-reformatorat-petak
https://operabourgas.com/bg/media/novini/premierata-reformatorat
· На 14 ноември пълната зала на Операта бе подвластна на източна мистика и южен темперамент с великолепните балетни постановки „Шехерезада“ – по музика на Николай Римски-Корсаков, постановка – проф. Хикмет Мехмедов, и „Пахита“ – музика Лудвиг Минкус, постановка – Галина Калчева. 
За спектаклите – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/iztochna-mistika-yuzhen-temperament-sheherezada-pahita
https://operabourgas.com/bg/media/novini/velikolepna-baletna-vecher-sheherezada-pahita
· Успешният Сезон 2022/ 2023 г. за Държавна опера – Бургас продължи с поредното събитие, което заслужи вниманието на почитателите на симфоничната музика. Под диригентската палка на младия български диригент и композитор Любомир Денев–син, който е основател на звукозаписната компания Four For Music, автор е на филмова музика, дирижира с успех по родни и световни сцени, оркестърът на Държавна опера – Бургас представи разнообразна концертна програма, подбрана с усет и вкус на Симфоничния концерт на 17 ноември в залата на Бургаската опера. Концертмайстор на оркестровия състав на концерта в четвъртък е Христо Белчев.  Солист на оркестъра на Държавна опера – Бургас беше младият цигулар със забележителна творческа кариера – Стоимен Пеев, който от 2011 г. е концертмайстор в камерен ансамбъл „Софийски солисти“. Успешният цигулар е солист на редица оркестри в страната и чужбина. Има множество записи в БНР и многократни излъчвания по БНТ. От 2014 г. е и първи цигулар на квартет „София“ при Софийската филхармония.
За концерта – подробна информация и снимки – в официалния сайт на Държавна опера – Бургас:

https://operabourgas.com/bg/media/novini/lyubomir-denev-dirigentskiya-pult-kontserta-chetvartak

https://operabourgas.com/bg/media/novini/visoko-izpalnitelsko-maystorstvo-kontserta-chetvartak

· На 22 ноември над 600 ученици от Френската гимнация /ГПРЕ „Г. С. Раковски“ – Бургас/ проследиха с внимание и интерес постановката на комичната опера „Хубавата Елена“ от Жак Офенбах, режисура – доц. Александър Текелиев, диригент – Деян Павлов.

За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/600-uchenitsi-burgaski-uchilishte-aplodiraha-hubavata-elena
· Пълна цала на Операта на  „Пиацола – последният концерт“ – на 24 ноември! Младият бандеонист Стоян Караиванов, оркестърът на Бургаската опера, под диригентската палка на маестро Деян Павлов, сътвориха истинско музикално събитие с висока естетическа и емоционална стойност. 
За концерта – подробна информация и снимки – в официалния сайт на Държавна опера – Бургас:

https://operabourgas.com/bg/media/novini/strastni-ogneni-tango-ritmi-chetvartak-operata
https://operabourgas.com/bg/media/novini/palna-zala-piatsola-posledniyat-kontsert
· На 30 ноември вълнуващи емоции за бургаската публиа бяха създадени със спектакъла на операта от Джузепе Верди „Трубадур“. Великолепен бе артистичният каст: Пеньо Пирозов /гост/, Мария Цветкова-Маджарова, Даниела Дякова, Александър Крунев, Костадин Мечков, Лина Пеева и др. Гост-диригент бе Матей Поп от Румъния. 
За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/-trubadur-velikolepen-artistichen-kast-gost-dirigent
https://operabourgas.com/bg/media/novini/mnogobrayna-publika-trubadur-operata
· На 4 декември Примабалерината и премиер‐балетистът на Софийската опера и балет Марта Петкова, която отскоро е и директор на балета към СОБ, и Никола Хаджитанев бяха специални гости на галаконцерта на Детски балетен театър „Капка“ в в залата на Държавна опера – Бургас, бургаският културен институт бе съорганизатор на събитието. 
За галаконцерта:
https://operabourgas.com/bg/media/novini/galakontsertat-dbt-kapka-feeriya-izyashtestvo
· На 12 декември фоайето на Операта отново бе домакин на вълнуващ камерен концерт – „Канцонети и оперни бисери“, със солисти: тенорите Андрея Мирчев, Яни Николов и баротонът Бранимир Недков. Поради заболяване на Яни Николов, триото в последния момент се трансфпрмира в дуо, но това не попречи концертът да предизвика бурни одобрителни реакции от страна на многобройната публика. На рояла бе ИлианаТодорова.
За концерта – подробна информация и снимки – в официалния сайт на Държавна опера – Бургас:

https://operabourgas.com/bg/media/novini/-kantsoneti-operni-biseri-foayeto-operata

https://operabourgas.com/bg/media/novini/chudesno-nastroenie-kantsoneti-operni-biseri

· Най-известният коледен балет „Лешникотрошачката“ по музика на П. И. Чайковски, постановка – проф. Хикмет Мехмедов, имаше цели четири празнични представления през м. декември:
на 13 декември – в залата на Операта:
https://operabourgas.com/bg/media/novini/leshnikotroshachkata-burgas-balet
на 15 декември – в Сливен:
https://operabourgas.com/bg/media/novini/palna-zala-leshnikotroshachkata-sliven
на 18 декември – в залата на Операта:
https://operabourgas.com/bg/media/novini/praznichno-nastroenie-operata-leshnikotroshachkata-nedelya

https://operabourgas.com/bg/media/novini/-leshnikotroshachkata-izpalni-publika-zalata-operata-nedelya
на 22 декември – в Несебър:
https://operabourgas.com/bg/media/novini/blestyasht-zavarshek-godinata-leshnikotroshachkata-nesebar

· На 16 декември бе дългоочакваният дебют – блестящ! – на драматичното сопрано Йоана Железчева в ролята на Флория Тоска в операта „Тоска“ от Джакомо Пучини. Под палката на маестро Иван Кожухаров, на сцената на Операта, освен примата Железчева, вълнуващ спектакъл изградиха: Валерий Георгиев /гост, Крум Гълъбов /гост/, Костадин Мечков, Диман Панчев, Яни Николов, Петър Тихолов, Милен Динолов, Иван Грозев, оркестърът и хорът на Държавна опера – Бургас, заедно с Детски хор „Милка Стоева“, с диригент Светла Стоева. 

За спектакъла – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/yoana-zhelezcheva-debyut-burgaska-stsena-toska
https://operabourgas.com/bg/media/novini/yoana-zhelezcheva-velikolepen-debyut-toska-burgaska-stsena
· Детският празничен спектакъл „Елха в Операта“ зарадва стотици деца и техните родители на 17 декември в залата на Държавна опера – Бургас. 
За празненството, на което бяха раздадени най-желаните подаръци:
https://operabourgas.com/bg/media/novini/-elha-operata-zaradva-stotitsi-detsa-valsheben-spektakal
· Достоен финал за богатата на качествени събития 2022 година за Бургаската опера бе традиционният Коледен концерт под палката на маестро Йордан Дафов. Солисти на оркестъра на Държавна опера - Бургас бяха: Атанас Кръстев - виолончело, Мария Цветкова-Маджарова - сопран, Калина Попова – мецосопран, Яни Николов – тенор, и Костадин Мечков –бас. Концертмайстор – Христо Белчев.
За концерта – подробна информация и снимки – в официалния сайт на Държавна опера – Бургас:
https://operabourgas.com/bg/media/novini/proizvedeniya-haydn-motsart-zvuchat-koledniya-kontsert

https://operabourgas.com/bg/media/novini/proizvedeniya-haydn-motsart-zvuchat-koledniya-kontsert

На нашите верни почитатели, които останаха с нас, въпреки предизвикателствата на трудните пандемични времена – които продължиха до пролетта, пожелаваме – от сърце и с благодарност:
Нека 2023-ра година Ви донесе приятни изненади, низ от щастливи случвания, топлота и споделеност, добронамерени хора в обкръжението, повече спокойствие и увереност, както и дългоочаквано съзидателна промяна, която да донесе надежда за по-спокойни бъдни дни!
Благодарим Ви, че пристъпвате с доверие прага на Храма на музиката – Държавна опера – Бургас, дори във времената на изпитание, които, надяваме се, вече са отминали, продължихте да се уповавате на Изкуството!
Надяваме се, че и през настъпващата 2023-та година ще бъдете неразделна част от съпреживяването на нашите концерти и спектакли, като продължавате да вярвате в облагородяващата роля на музиката, която прави живота ни по-богат на нюанси и го обагря с дълбочина, красота и смисъл!
Специални благодарности към Община Бургас – за перманентната подкрепа и съдействие относно реализирането на съвместни проекти и инициативи, както и за традиционните кошници с цветя – след края на всеки спектакъл или концерт!
Благодарности и към медиите – местни и национални, за коректнто отношение и интереса към класическото музикално изкуство!
Текст и снимки: Теменуга Захариева
Видео: Недялко Бамбеков 

